sagorsarker/bangla-wikipedia huggingface dataset:
আচকান

আচকান () 'বাঘল বান্দি' নামেও পরিচিত, একটি হাঁটু পর্যন্ত দৈর্ঘ্যের জ্যাকেট যেটি ভারতীয় উপমহাদেশের বেশিরভাগ পুরুষেরা আংরাখার মত পরেন।
আচকান শব্দটি আংরাখা থেকে উদ্ভূত হয়েছে (সংস্কৃত: अंगरक्षक, অঙ্গ-রক্ষক)। ভারতীয় উপমহাদেশের বিভিন্ন অঞ্চলে আংরাখা পরার চলন ছিল। যদিও এর মূল কাটছাঁট একই রকম ছিল, অঞ্চল থেকে অঞ্চলভেদে এর শৈলী এবং দৈর্ঘ্য ভিন্ন ভিন্ন হত।
গ্রীক বয়ান অনুযায়ী, মৌর্য্য যুগে পুরুষ এবং মহিলাদের আচকানের মত পোশাক পরিধান করতে দেখা যেত। এই জাতীয় পোশাকের প্রথম দিকের প্রমাণ দেখতে পাওয়া গেছে ইরানের ভাস্কর্য এবং খোদিত শিলাচিত্রের পাশাপাশি পার্থিয়ান সাম্রাজ্যের চিত্রগুলিতে। ভারতে এই পোশাকের প্রথম দিকের প্রমাণ পাওয়া গেছে কুষাণ সাম্রাজ্যের সময় থেকে, যে সাম্রাজ্য স্থাপিত হয়েছিল মধ্য এশীয় যাযাবর উপজাতি দ্বারা। তবে, যেহেতু কুষাণরা গ্রিকো পার্থিয়া সাম্রাজ্য থেকে তাদের সংস্কৃতির অনেকগুলি দিক গ্রহণ করেছিল, সুতরাং এটি বিশ্বাসযোগ্য যে এই পোশাকটি পার্থিয়ান সংস্কৃতির উত্তরাধিকার। এটিকে শেরওয়ানি থেকে বিভিন্ন দিক দিয়ে আলাদা করা যায়, বিশেষ করে সামনে বোতামের দিক দিয়ে। আচকান ঐতিহ্যগতভাবে পাশের দিকে খোলা থাকে এবং সরু ফিতা দিয়ে বাঁধা হয়। এই শৈলীর খোলাবন্ধ করাটি "বাঘল বন্দি" নামে পরিচিত। তবে সম্মুখ দিয়ে খোলাবন্ধের বিষয়টি অস্বাভাবিক নয়, যেমনটি আংরাখায় দেখা যায়। বহিঃপরিহিত কোট জাতীয় পোশাকের কারণে শেরওয়ানি সর্বদা সরাসরি সম্মুখ দিয়ে খোলাবন্ধ করতে হয়। আংরাখার মতো আচকান ঐতিহ্যগতভাবে "পাটকা" দিয়ে পরিধান করতে হয়, পুরো পোশাকটি ঠিকভাবে পরে থাকার জন্য কোমরে "কোমরবন্ধ" বা "ডোরা" জড়াতে হয়। যদিও মধ্যযুগীয় সময়ে ঐতিহ্যগতভাবে শেরওয়ানি পরিধান করা হত বিশেষ অনুষ্ঠানের জন্য আলংকারিক বহিরঙ্গন হিসাবে, আচকান সর্বদা ধুতি বা চুড়িদারের সঙ্গে পরিধান করা হয়। আনুষ্ঠানিক এবং অনানুষ্ঠানিক উভয় উপলক্ষে বিভিন্ন কাপড় থেকে তৈরি আচকান পরিধান করা হয়, এটিতে গোটা এবং বাদলার মতো ঐতিহ্যবাহী সূচিকর্ম রয়েছে। আজকের দিনে, ভারতীয় উপমহাদেশে বিবাহ অনুষ্ঠান বা অন্যান্য আনুষ্ঠানিক উৎসব উপলক্ষে বিবাহের পাত্র সাধারণত আচকান পরিধান করে।
ভারত উপমহাদেশে আচকানের বিভিন্ন আঞ্চলিক বৈচিত্র রয়েছে, এবং সেগুলি আঞ্চলিক নামেই পরিচিত, যেমন নেপাল এবং উত্তর-পূর্ব ভারতে "দৌরা", দক্ষিণ ভারতে "অঙ্গি" এবং ভারতীয় হিমালয় অঞ্চলে "চোলা" বা "চোলু"।
লিভার নীতি

লিভার রুল হচ্ছে এমন একটি নিয়ম যার মাধ্যমে সাম্যাবস্থায় বাইনারি ফেজ ডায়াগ্রাম এর প্রতিটি ফেজ বা দশার মোল ভগ্নাংশ ("x") অথবা ভর ভগ্নাংশ ("w") বের করা হয়। এই নিয়মের মাধ্যমে প্রদত্ত কোন বাইনারি সংযুতি (কম্পোজিশন) ও তাপমাত্রা যা লিকুইডাস ও সলিডাস রেখার মধ্যবর্তী অঞ্চলে অবস্থিত, তার কঠিন এবং তরল দশার পরিমাণ বের করা যায়।
লিভার রুল যা বিপরীত লিভার রুল নামেও পরিচিত, এভাবে বর্ণনা করা যেতে পারে- "কোন সংকরে নির্দিষ্ট দশার আপেক্ষিক পরিমাণ ঐ সংকরের বিপরীত দিকে অবস্থিত টাই লাইনের দৈর্ঘ্যের সমানুপাতিক।"
α এবং β দুটি দশা সংবলিত একটি সংকর বা মিশ্রণ যেখানে প্রতিটি দশা নিজেরা দুটি উপাদান A এবং B দ্বারা গঠিত, সেক্ষেত্রে লিভার নিয়ম অনুযায়ী α দশার ভর ভগ্নাংশের পরিমাণ
যেখানে
সবগুলো রাশি নির্দিষ্ট তাপমাত্রা বা চাপে হিসাবকৃত।
ধরা যাক "T" তাপমাত্রার একটি সংকর ধাতু সাম্যাবস্থায় আছে যা উপাদান B এর formula_4 পরিমাণ ভর ভগ্নাংশ নিয়ে গঠিত। আরো ধরা যাক "T" তাপমাত্রায় সংকরটি দুটি দশা α এবং β সমন্বয়ে গঠিত যেখানে α দশার পরিমাণ formula_2, এবং β দশার পরিমাণ formula_2। সংকরে α দশার ভর formula_8 হলে β দশার ভর হয় formula_9, যেখানে formula_10 সংকরটির মোট ভর।
সংজ্ঞা অনুসারে, α দশায় B উপাদানের ভর formula_11, এবং β দশায় B উপাদানের ভর formula_12। এই দুটি পরিমাণ একসাথে যোগ করা হলে সংকরে উপাদান B এর সম্পূর্ণ ভরের পরিমাণ পাওয়া যায় যা formula_13। অতএব,
পুনঃবিন্যাস করে পাওয়া যায়
এই ভগ্নাংশটিই সংকরে α দশার ভর ভগ্নাংশ।
প্রতিটি উপাদানের ভর ভগ্নাংশ বের করার জন্য শুরুতে ফেজ ডায়াগ্রামে একটি "টাই লাইন" টানা হয়; যা ডানের ফেজ ডায়াগ্রামে রেখাংশ LS দ্বারা নির্দেশিত হচ্ছে। এই টাই লাইনটি নির্দিষ্ট সংযুতির (কম্পোজিশন) জন্য নির্দিষ্ট তাপমাত্রায় অনুভূমিক ভাবে এক দশা থেকে অন্য দশা পর্যন্ত টানা হয় (এক্ষেত্রে তরল থেকে কঠিন পর্যন্ত)। লিকুইডাস রেখার উপর উপাদান B এর ভর ভগ্নাংশের পরিমাণ "w" "("চিত্রে "w" দ্বারা দেখানো হয়েছে) এবং সলিডাস রেখার উপর উপাদান B এর ভর ভগ্নাংশ "w" "("চিত্রে "w" দ্বারা দেখানো হয়েছে)। কঠিন এবং তরলের ভর ভগ্নাংশ নিম্নের লিভার রুল সমীকরণ ব্যবহার করে হিসাব করা যেতে পারে:
যেখানে "w" প্রদত্ত সংযুতির (কম্পোজিশন) জন্য উপাদান B এর ভর ভগ্নাংশ (চিত্রে "w" দ্বারা দেখানো হয়েছে)।
ভগ্নাংশটির লব কোন সংযুতির জন্য (কম্পোজিশন) লিভারের বিপরীত বাহু দিয়ে নির্দেশিত হয়। উদাহরণ হিসেবে যদি কঠিন দশার ভর ভগ্নাংশ বের করতে বলা হয়, তাহলে সংকরের প্রকৃত সংযুতি (কম্পোজিশন) ও তরলের সংযুতির (কম্পোজিশন) বিয়োগফল কে লিভারের সম্পূর্ণ বাহুর দৈর্ঘ্য দিয়ে ভাগ করার মাধ্যমে পাওয়া যায়। যদি বুঝতে সমস্যা হয় কেন এমনটা হয় তাহলে এভাবে চিন্তা করা যেতে পারে, যখন "w" যত "w" এর দিকে অগ্রসর হয় সংকরে তরলের পরিমাণ তত বৃদ্ধি পেতে থাকবে।
এই ধরনের ফেজ ডায়াগ্রামে একাধিক দ্বি-দশা অঞ্চল থাকে। টাই লাইনটি আলফা সলিড দশা থেকে থেকে তরল পর্যন্ত আঁকা হয়েছে। এই রেখার কোন নির্দিষ্ট বিন্দুতে একটি উল্লম্ব রেখা এঁকে সরাসরি লেখচিত্র থেকে x অক্ষের উপাদানের ভর ভগ্নাংশ বের করা যায়। একই সমীকরণ ব্যবহার করে কোন দশায় সংকরের ভর ভগ্নাংশ বের করা যায়, যেমন w তরল দশায় সম্পূর্ণ নমুনার ভর ভগ্নাংশ নির্দেশ করে।
বিদার বিমানবন্দর

বিদার বিমানবন্দর, বিদার এয়ার ফোর্স স্টেশন নামেও পরিচিত, ভারতের কর্ণাটকের বিদার, চিদারিতে অবস্থিত সামরিক সুবিধা সংবলিত একটি ঘরোয়া বিমানবন্দর।
বিদার দক্ষিণ ভারতের প্রাচীনতম সামরিক বিমান ঘাঁটি গুলির একটি। এখানে বিদার এয়ার ফোর্স স্টেশনটি ভারতীয় বিমান বাহিনী দ্বারা পরিচালিত একটি প্রশিক্ষণ বিদ্যালয় এবং এছাড়াও সূর্যকিরণ এরোব্যাটিক্স টিম (স্কেট) এর একটি ঘাঁটি। বিদার একটি বেসামরিক বিমানবন্দর থাকার দীর্ঘ চাহিদার পরিপ্রেক্ষিতে ভারতীয় বিমান বাহিনী তাদের বিমান ঘাঁটিটি বাণিজ্যিক ফ্লাইট পরিচালনার জন্য ব্যবহার করতে দেওয়ার জন্য সম্মত হয়। ২০০৮-০৯ সালে বিদার গুরুদ্বারে গুরু-তা-গাদ্দি উদযাপনের আগে একটি সিভিল টার্মিনাল নির্মিত হয়।
ভারতীয় বিমান বাহিনী এখান থেকে বিমান বাহিনীর অ্যাকাডেমির মাধ্যমে উন্নত জেট প্রশিক্ষণ বিমান কিরণ এমকে ২ পরিচালনা করে। এছাড়াও বিমানবাহিনীর বিশেষ দক্ষ দল সূর্য কিরণের একটি ঘাঁটি।
অরুণা মোহান্তি

অরুণা মোহান্তি (জন্ম: ৪ এপ্রিল, ১৯৬০) একজন ওড়িশি নৃত্যশিল্পী, নৃত্য পরিকল্পনাকার (কোরিওগ্রাফার) এবং গুরু। তিনি বর্তমানে ওড়িশা (উড়িষ্যা) নৃত্য একাডেমির কার্যনির্বাহিকা (সেক্রেটারি)। তিনি তাঁর কাজের জন্য পদ্মশ্রী সহ বেশ কয়েকটি পুরস্কার পেয়েছেন।
অরুণা মোহান্তি শ্রীনাথ রাউত এবং গোবিন্দ পালের অধীনে তাঁর ওড়িশি প্রশিক্ষণ শুরু করেছিলেন। তারপর ১৯৭২ সালে তিনি গঙ্গাধর প্রধানের কাছ থেকে প্রশিক্ষণ গ্রহণ করেছিলেন। এছাড়াও তিনি পঙ্কজ চরণ দাস, কেলুচরণ মহাপাত্র, সংযুক্তা পাণিগ্রাহী এবং সোনাল মানসিংয়ের কাছ থেকে নৃত্য বিন্যাসের দিকনির্দেশনা পেয়েছেন। 
তিনি নির্মল মোহান্তি ও শান্তনু দাসের কাছ থেকে ওড়িশি সংগীতের প্রশিক্ষণও পেয়েছেন। 
নৃত্যশিল্পী ও নৃত্য পরিকল্পনাকার হিসাবে অরুণা মোহান্তির প্রায় পাঁচ দশকের অভিজ্ঞতা রয়েছে। 
তিনি তাঁর শিল্পকে সমসাময়িক এবং সামাজিক সমস্যাগুলি পরীক্ষা করতে ব্যবহার করেছেন; উদাহরণস্বরূপ. "নারী"তে তিনি লিঙ্গবাদী রীতিনীতি এবং সমাজের মহিলাদের অবস্থানের বিষয়টি সীতা, দ্রৌপদী, মন্দোদরী ও নির্ভয়ার মতো ভারতীয় সাহিত্য ও ইতিহাসের বেশ কয়েকটি নারীর জীবন এবং গল্পের মাধ্যমে অনুসন্ধান করেছেন। 
তিনি শাস্ত্রীয় ভাস্কর্যে পুরুষ নৃত্যশিল্পীর প্রতিনিধিত্ব এবং স্বাধীনতা পরবর্তী যুগে ওড়িশির বিবর্তনের মতো বিষয়গুলোতে মনোনিবেশপূর্বক নাচ নিয়ে গবেষণা পরিচালনা করেছেন। 
তিনি মার্কিন যুক্তরাষ্ট্রের বিভিন্ন বিশ্ববিদ্যালয় যেমন ক্যালিফোর্নিয়া বিশ্ববিদ্যালয়, ইউনিভার্সিটি অফ সাউথ ক্যারোলাইনা এবং কর্নেল ইউনিভার্সিটিসহ একাধিক বিশ্ববিদ্যালয়ের ভিজিটিং স্কলার বা পরিদর্শক পণ্ডিত ছিলেন।
বাংলাদেশ ইউনেস্কো জাতীয় কমিশন

বাংলাদেশ ইউনেস্কো জাতীয় কমিশন ইউনেস্কো ও অন্যান্য উন্নয়ন সংস্থা এবং অলাভজনক সংস্থার সাথে উন্নয়ন কার্যক্রমের সমন্বয় সাধনের জন্য শিক্ষা মন্ত্রণালয়ের আওতাধীন বাংলাদেশ সরকারের একটি নিয়ন্ত্রক সংস্থা। মহিবুল হাসান চৌধুরী বাংলাদেশ ইউনেস্কো জাতীয় কমিশনের চেয়ারম্যান। মোহাম্মদ মাহবুব হোসেন কমিশনের সাধারণ সম্পাদক।
শর্মিলা মুখোপাধ্যায়

শর্মিলা মুখোপাধ্যায় (মুখার্জি) একজন ওড়িশি নৃত্যশিল্পী ও নৃত্য পরিকল্পনাকার (কোরিওগ্রাফার) এবং গুরু কেলুচরণ মহাপাত্রের শিষ্য। তিনি বেঙ্গালুরুর সঞ্জলি সেন্টার ফর ওড়িশি ডান্সের প্রতিষ্ঠাতা ও শৈল্পিক পরিচালিকা, এটি ২০০৪ সালে প্রতিষ্ঠিত হয়েছিল। তিনি মহরী পুরস্কারপ্রাপ্তদের একজন।
১৬ বছর বয়সে শর্মিলা মুখোপাধ্যায় কবি রবীন্দ্রনাথ ঠাকুরের জন্মবার্ষিকীতে নৃত্যনাট্য 'চণ্ডালিকা'-তে প্রধান চরিত্র 'প্রকৃতি'র ভূমিকায় অভিনয় করেছিলেন, যেটি তাঁর লাবণ্যের জন্য সমালোচকদের দৃষ্টি আকর্ষণ করেছিল। তিনি ১৯৮৪ সালে গুরু কেলুচরণ মহাপাত্রের অধীনে ওড়িশি প্রশিক্ষণ শুরু করেছিলেন। সবশেষে তিনি শ্রীমতি কলানিধি নারায়ণনের কাছ থেকে নৃত্যাভিনয়ের দিকনির্দেশনা পেয়েছিলেন এবং শ্রীমতি সংযুক্তা পাণিগ্রাহী কর্তৃক পরিচালিত কর্মশালায় অংশ নিয়েছিলেন।
২০০০ সালে শর্মিলা মুখোপাধ্যায় মিশিগান বিশ্ববিদ্যালয়ে একটি স্কলারশিপ বা শিক্ষাবৃত্তি অর্জন করেছিলেন এবং সেখানে তিনি নৃত্য বিচলন এবং রচনার প্রশিক্ষণ নিয়েছিলেন।
শর্মিলা মুখোপাধ্যায় দূরদর্শনের একজন এ-গ্রেড তথা প্রথম স্তরের শিল্পী এবং ভারতীয় সংস্কৃতি সম্পর্কিত পরিষদের প্রতিষ্ঠিত শিল্পী। তিনি ভারত এবং ভারতের বাইরে বিভিন্ন দেশ যেমন ফিজি, মালয়েশিয়া, অস্ট্রেলিয়া, নিউজিল্যান্ড, ইতালি, মার্কিন যুক্তরাষ্ট্র, ইন্দোনেশিয়া, সংযুক্ত আরব আমিরাতের বিভিন্ন উৎসবে নৃত্য প্রদর্শন করেছেন ।
২০০৪ সালে তিনি ওড়িশি নৃত্যের জন্য সঞ্জলি সেন্টার প্রতিষ্ঠা করেছেন। সঞ্জলি দলকে ভারত ও অন্যান্য দেশে উৎসবে অংশ নিতে ভারতের সংস্কৃতি মন্ত্রক কর্তৃক 'আউটস্ট্যান্ডিং' বিভাগে নথিভুক্ত করা হয়েছে। তিনি বেঙ্গালুরুতে 'প্রবাহ' শিরোনামে একটি বার্ষিক ওড়িশি অনুষ্ঠানের উপস্থাপনা করছেন। এর সাম্প্রতিক সংস্করণটি মঞ্চস্থ হয়েছে 'সূক্ষ্ম' শিরোনামে।
শোভনা সহজানানন

শোভনা সহজানানন (জন্ম: ২৬ এপ্রিল, ১৯৮৭) ভারতীয় বংশোদ্ভূত একজন মালয়েশীয়-ভারতীয় ধ্রুপদী নৃত্যশিল্পী।
সহজানানন ওড়িশি, ভরতনাট্যম এবং বলিউডের ধ্রুপদী নৃত্যের ধরনগুলোতে বিশেষ জ্ঞান অর্জন করেছেন। তিনি খুব অল্প বয়সেই নাচের প্রশিক্ষণ শুরু করেছিলেন। তিনি গুরু দেবী মহেশ্বরানের অধীনে ভরতনাট্যম অধ্যয়ন করেছিলেন এবং পরে গুরু রমলি ইব্রাহিমের নজরদারিতে ওড়িশির চর্চা করেছিলেন। ২০১২ সালের মে মাসে তাঁর বোন শালিনীর সাথে তিনি আরঙ্গেত্রম পরিবেশন করেছিলেন। তিনি কুয়ালালামপুর পারফর্মিং আর্টস সেন্টারে (কেএলপিএসি) বলিউডের নৃত্যও শিখিয়েছেন।
সহজানানন নৃত্য পরিকল্পনা বা কোরিওগ্রাফি, কর্মশালা, প্রদর্শনের মাধ্যমে নৃত্যশিক্ষা পরিচালনা এবং নতুন ভরতনাট্যম, বলিউড, আধুনিক/ধ্রুপদী ফিউশন এবং পরীক্ষামূলক নৃত্য তৈরি করেন। ২০১১ সালের অক্টোবরে তিনি কুয়ালালামপুর পারফর্মিং আর্টস সেন্টারের "শর্ট অ্যান্ড সুইট" নৃত্য উৎসবে পরিবেশন করেছিলেন।
সহজাণনানন এখন সিঙ্গাপুরে অবস্থান করলেও প্রতি মাসে কুয়ালালামপুরে ভ্রমণ করেন। তিনি বর্তমানে বিভিন্ন জায়গায় শিক্ষকতা/ নাচ/কোরিওগ্রাফ করার পাশাপাশি ফ্রিল্যান্সিং করছেন। তিনি স্থানীয় পরিবেশন শিল্পকলার দৃশ্যে অবদান রাখার চেষ্টা করেন। তিনি নতুন ধ্রুপদী এবং সমসাময়িক বিষয়গুলোতে নাচ, শেখানো এবং কোরিওগ্রাফ করতে ফ্রিল্যান্স কাজের সুযোগ খুঁজছেন।
হিস্টোরিয়া স্কলাস্টিকা

হিস্টোরিয়া স্কলাস্টিকা দ্বাদশ শতাব্দীর বাইবেল ভাষান্তর যা ফরাসি ধর্মতাত্ত্বিক লেখক পেট্রাস কমেস্টর মধ্যযুগীয় ল্যাটিন ভাষায় লিখে গেছেন। এখানে বাইবেলের বিষয়বস্তু উল্লেখ করার পাশাপাশি গীর্জার ফাদার ও উৎকৃষ্ট পন্ডিতদের বিভিন্ন কাজের ব্যাপারে উল্লেখ রয়েছে। এটি লেখার উদ্দেশ্য ছিল মধ্যযুগের ইউরোপের সর্বজনীন ইতিহাসের ব্যাপারে ধারণা দেওয়া। 
হিস্টোরিয়া স্কলাস্টিকা ইউনিভার্সিটি অফ প্যারিস, অক্সফোর্ড বিশ্ববিদ্যালয় ও অন্যান্য কিছু বিশ্ববিদ্যালয় এর মূল পাঠ্যক্রমের আবশ্যক বিষয় ছিল। এছাড়াও ১১৭৩ সালের দিকে এটি বাইবেল সম্বন্ধনীয় জ্ঞান অর্জনের জন্য অন্যতম গুরুত্বপূর্ণ একটি মাধ্যম হিসেবে ভূমিকা রেখেছে। যদিও ১৩৫০ এর পরে হিস্টোরিয়া স্কলাস্টিকা ধীরে ধীরে পরিবর্তন হওয়া শুরু হয়। বইটি প্রায় সে সময়ের সকল ইউরোপীয় আঞ্চলিক ভাষা তে অনুবাদ করা হয়েছে। অনুচ্ছেদের ভাষান্তর এবং সংক্ষিপ্তকরণের বেশিরভাগই হয়েছে লাতিন ও সেদিকের অন্যান্য আঞ্চলিক ভাষায়। 
হিস্টোরিয়া স্কলাস্টিকা পৃথিবীর অন্যতম একটি ইনকিউন্যাবল। ইনকিউন্যাবল হলো এমন কিছু হস্তলিখিত পুস্তক যা ইউরোপে ষোড়শ শতাব্দীর আগে ছাপানো হয়েছে।
শতক (ভূমি পরিমাপের একক)

শতক হলো বাংলাদেশ ও ভারতে প্রচলিত একটি ভূমি পরিমাপের একক। ২০শ শতাব্দীর মাঝামাঝিতে উভয় দেশে এককের মেট্রিকীকরণের ফলে সরকারিভাবে এই পরিমাপ অপ্রচলিত হয়ে যায়। তবে বাংলাদেশ ও ভারতের পশ্চিমবঙ্গ রাজ্যের গ্রামীণ অঞ্চলে এককটি এখনও ব্যবহৃত হয়। এছাড়া পূর্ব আফ্রিকাতেও ভূমি পরিমাপের জন্য “ডেসিমাল” নামে অনুরূপ একক প্রচলিত আছে।
১ শতক জমি ৪৩৫.৬ বর্গফুট বা ৪০.৫০৫৭ বর্গমিটারের সমান। এটি প্রায় ১/১০০ একরের সমান।
এলোরা পট্টনায়েক

এলোরা পট্টনায়েক (জন্ম: ৫ সেপ্টেম্বর, ১৯৬৮) একজন কানাডীয় ওড়িশি নৃত্যশিল্পী এবং চলচ্চিত্র, টেলিভিশন ও মঞ্চ অভিনেত্রী।
এলোরা পট্টনায়েক জন্মগ্রহণ করেছিলেন কানাডার অন্টারিওর টরন্টোতে। তিনি তাঁর বাবা-মা প্রমোদ এবং চিত্রলেখা পাটনায়েকের প্রথম সন্তান এবং তিনি তাঁর ভাই দেবরাজ পট্টনায়েকের চেয়ে সাত বছরের বড়। তাঁর বাবা-মা ভারতের উড়িষ্যা (বর্তমানে ওড়িশা) রাজ্যে জন্মগ্রহণ করেছিলেন এবং ১৯৬০-এর দশকে কানাডায় অভিবাসিত হয়েছিলেন। তরুণ বয়সে পট্টনায়েক তাঁর পরিবার নিয়ে অসংখ্যবার ভারতে ভ্রমণ করেছিলেন।
তাঁর জন্মের পর তাঁর বাবা-মা প্রথমে অন্টারিওর ওকভিল এবং তারপরে অন্টারিওর বার্লিংটনে চলে গিয়েছিলেন। সেখানে তিনি এম.এম. রবিনসন হাই স্কুলে পড়াশোনা করেন ।
১৯৮৬ সালে, প্রয়াত পদ্ম বিভূষণ কেলুচরণ মহাপাত্র তাঁকে প্রশিক্ষণ দেবার জন্য নির্বাচিত করেছিলেন এবং তিনি তখন ভারতের ওড়িশার ওড়িশি গবেষণা কেন্দ্রে পড়াশোনা করতে গিয়েছিলেন।
পট্টনায়েকের প্রথম এবং প্রাথমিক নৃত্যের গুরু ছিলেন তাঁর মা, যিনি খুব অল্প বয়স থেকেই তাঁকে ওড়িশি নৃত্যশিল্পী হিসাবে প্রশিক্ষণ দিতে শুরু করেছিলেন। তিনি প্রয়াত পদ্মশ্রী পঙ্কজ চরণ দাস, প্রয়াত পদ্মবিভূষণ কেলুচরণ মহাপাত্র, পদ্মশ্রী সংযুক্তা পাণিগ্রহী এবং পদ্মশ্রী গঙ্গাধর প্রধানের মতো প্রশিক্ষকদের প্রশিক্ষণও পেয়েছেন।
তিনি আমেরিকান একাডেমি অফ ড্রামাটিক আর্টসের স্নাতক। ১৯৯২ থেকে ১৯৯৪ সাল পর্যন্ত তিন বছর যাবত তিনি এখানে শিক্ষালাভ করেছিলেন।
২০০৯ সালে ওয়াইটিভির কানাডীয় টেলিভিশন ধারাবাহিক "হাউ টু বি ইন্দি"তে তিনি ইন্দি মেহতার মা জ্যোতি মেহতার চরিত্রে অভিনয় করেছিলেন। ২০১০ সালে তিনি এর আরো একটি মরশুমেও অভিনয় করেছিলেন। 
পট্টনায়েক ১৯৮০এর দশকের মাঝামাঝি থেকে ওড়িশি নৃত্য শিখাচ্ছেন। নব্বইয়ের দশকের গোড়ার দিকে, তিনি চিত্রলেখা নৃত্য একাডেমির নির্বাহী পরিচালক হিসাবে দায়িত্ব গ্রহণ করেছিলেন।
গুণমান নিয়ন্ত্রণ

গুণমান নিয়ন্ত্রণ (ইংরেজিতে Quality Control "কোয়ালিটি কন্ট্রোল") এমন একটি প্রক্রিয়া যার মাধ্যমে উৎপাদনের সাথে জড়িত সমস্ত কারণগুলির গুণমান পর্যালোচনা করা হয়। ISO 9000 গুণমান নিয়ন্ত্রণকে "মানের আবশ্যকীয় শর্তাবলি পূরণের উপর দৃষ্টি নিবদ্ধ করে গুণমানের ব্যবস্থাপনার একটি অংশ" হিসাবে সংজ্ঞায়িত করে। 
এই পদ্ধতিতে তিনটি বিষয়ের উপর জোর দেওয়া হয়েছে :
পরিদর্শন গুণমান নিয়ন্ত্রণের একটি প্রধান উপাদান, যেখানে পণ্য সামনে রেখে প্রত্যক্ষভাবে পরীক্ষা করা হয় (বা কোনও পরিষেবার শেষ ফলাফল বিশ্লেষণ করা হয়)। উদাহরণস্বরূপ পণ্যের পরিমাণ সহ বিবরণ এবং ফাটল বা পৃষ্ঠের দাগযুক্ত ত্রুটিপূর্ণ পণ্যের তালিকা পরিদর্শককে সরবরাহ করতে হবে। 
আগেরকালের পাথরের সরঞ্জাম যেমন নেহাই-এর কোনো ছিদ্র ছিল না এবং তাদের বিনিময়যোগ্য অংশ হিসাবে নকশা করা হতো না। বৃহত্তর উৎপাদন প্রতিষ্ঠিত করেছে অভিন্ন মাত্রা ও নকশা সহ অংশ এবং পদ্ধতি তৈরির জন্য প্রক্রিয়া , তবে এই প্রক্রিয়াগুলি পুরোপুরি একরকম নয় এবং ফলস্বরূপ কিছু গ্রাহক অসন্তুষ্ট ছিলেন। গুণমান নিয়ন্ত্রণ পণ্যগুলির পরীক্ষার মাধ্যম ত্রুটিগুলি অনাবৃত করাকে পণ্য প্রকাশের অনুমতি বা অস্বীকারের সিদ্ধান্ত থেকে আলাদা করে, যা আর্থিক বাধা দ্বারা নির্ধারিত হতে পারে। চুক্তি সম্পর্কিত কাজের জন্য, বিশেষত সরকারী সংস্থা কর্তৃক পুরস্কার প্রাপ্ত কাজের জন্য, চুক্তি নবায়ন না করার প্রধান কারণগুলির মধ্যে গুণমান নিয়ন্ত্রণের বিষয়গুলি অন্যতম। 
মান নিয়ন্ত্রণের সহজতম রূপটি ছিল পছন্দসই আইটেমের স্কেচ। স্কেচটি আইটেমটির সাথে মেলে না, তা সরল হা-না পদ্ধতিতে বাতিল হয়ে যায়। তবে নির্মাতারা শীঘ্রই দেখতে পেলেন যে অংশগুলি তাদের চিত্রের মতো হ'ল করা কঠিন এবং ব্যয়বহুল; সুতরাং প্রায় ১৮৪০ টি সহনশীলতা সীমা চালু করা হয়েছিল, এর অংশগুলি সীমাতে পরিমাপ করা হলে একটি নকশা কাজ করবে। প্লাগ গেজ এবং রিং গেজের মতো ডিভাইসগুলি ব্যবহার করে গুণগতভাবে স্পষ্টভাবে সংজ্ঞায়িত করা হয়েছিল। তবে, এটি ত্রুটিযুক্ত আইটেমগুলির সমস্যাটির সমাধান করে নি; রিসাইক্লিং বা বিক্রয়কালে বর্জ্য উৎপাদন খরচ যোগ করে, যেমন খুঁত হার কমানোর জন্য চেষ্টা নেই। গুণমান নিয়ন্ত্রণের বিষয়গুলিকে অগ্রাধিকার দেওয়ার এবং উৎপাদন উন্নতি ও স্থিতিশীল করার জন্য তাদের এমনিতেই ছেড়ে দেওয়া বা গুণগত নিশ্চয়তা কৌশলগুলি ব্যবহার করা হবে কিনা তা নির্ধারণের জন্য বিভিন্ন পদ্ধতির প্রস্তাব দেওয়া হয়েছে। 
পৃথক পরামর্শদাতা এবং সংস্থাগুলির গুণমান নিয়ন্ত্রণের জন্য তাদের নিজস্ব অনন্য পদ্ধতির নাম দেওয়ার প্রবণতা রয়েছে ।এদের মধ্যে কয়েকটি বিস্তৃতভাবে ব্যবহৃত হয়েছে:
প্রকল্প পরিচালনায়, গুণমান নিয়ন্ত্রণে প্রকল্প ব্যবস্থার সাথে প্রান্তিককরণ সমন্বয়করণের জন্য প্রকল্প পরিচালক এবং/অথবা প্রকল্পের দক্ষ দলটির সম্পন্ন কাজগুলো পরিদর্শন করা প্রয়োজন। বাস্তবে, প্রকল্পগুলোতে গুণমান নিয়ন্ত্রণের জন্য একটি দল-ই নিযুক্ত করা হয়।
গামিনি পেরেরা

কাহাওয়ালাগে গামিনি পেরেরা (; জন্ম: ২২ মে, ১৯৬৪) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে অত্যন্ত সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে অ্যান্টোনিয়ান্স স্পোর্টস ক্লাব, গালে ক্রিকেট ক্লাব ও মোরাতুয়া স্পোর্টস ক্লাবের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলিং করতেন। এছাড়াও, ডানহাতে নিচেরসারিতে ব্যাটিং করতেন গামিনি পেরেরা।
১৯৮৩-৮৪ মৌসুম থেকে ২০০১-০২ মৌসুম পর্যন্ত গামিনি পেরেরা’র প্রথম-শ্রেণীর খেলোয়াড়ী জীবন চলমান ছিল।
সমগ্র খেলোয়াড়ী জীবনে একটিমাত্র ওডিআইয়ে অংশগ্রহণ করেছেন গামিনি পেরেরা। ২ মার্চ, ১৯৮৬ তারিখে ক্যান্ডিতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। এটিই তার একমাত্র ওডিআইয়ে অংশগ্রহণ ছিল। তাকে কোন টেস্টে অংশগ্রহণ করার সুযোগ দেয়া হয়নি।
পাটনা সাহেব বিধানসভা কেন্দ্র

পাটনা সাহেব বিধানসভা কেন্দ্রটি বিহারের ২৪৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য বিহার বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এটি পাটনা সাহেব লোকসভার ৬টি বিধানসভা কেন্দ্রের একটি। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
চুড়িদার

চুড়িদার, বা আরও সঠিকভাবে চুড়িদার সুঠান একটি আঁটসাঁট লম্বা পাজামার মত পরিধান বস্ত্র, যেটি ভারতীয় উপমহাদেশে পুরুষ এবং মহিলা উভয়ই পরে।
প্রচলিত "সালোয়ার" পাজামার বিকল্প হল চুড়িদার। সালোয়ারগুলি উপরের অংশে ঢোলা থাকে এবং গোড়ালির দিকে সরু হয়ে যায়। চুরিদারগুলি উপর থেকেই দ্রুত সরু হয়ে যায়, যাতে পায়ের বহিরবয়ব প্রকাশিত হয়। এগুলি সাধারণত বায়াস কাপড়ে তৈরি করা হয় যাতে এগুলি স্বাভাবিকভাবে প্রসারিত হতে পারে। আঁটসাঁট পাজামার জন্য প্রসারণ খুব জরুরি। এগুলি পায়ের স্বাভাবিক মাপের চেয়ে দীর্ঘ হয় এবং কখনও কখনও গোড়ালিতে আঁটসাঁট বোতামযুক্ত আস্তিন থাকে। অতিরিক্ত কাপড়ের দৈর্ঘ্য গোড়ালিতে ভাঁজ হয়ে পড়ে এবং সেগুলিকে চুড়ির সমাহার মনে হয় (এই থেকে 'চুড়িদার' নামকরণ; 'চুড়ি': চুড়ি, 'দার': মত)। পরিধানকারী বসে থাকার সময় কাপড়ের অতিরিক্ত উপাদান "স্বাচ্ছন্দ্য" প্রদান করে, যার ফলে পা বাঁকানো যায় এবং আরামে বসতে পারা যায়।
"চুড়িদার" শব্দটি উর্দু থেকে এসেছে এবং মাত্র বিশ শতকে ইংরেজি শব্দভাণ্ডারে প্রবেশ করেছে। এর আগে ভারতে পরা আঁটসাট চুড়িদার জাতীয় পাজামাগুলিকে ব্রিটিশরা "লং-ড্রয়ার" বা "মসকিউটো ড্রয়ার" বলে উল্লেখ করত।
সাধারণত মহিলারা "কামিজের" (টিউনিক) সাথে এবং পুরুষেরা "কুর্তা"র সাথে (একটি আলগা প্রশস্ত জামা) চুড়িদার পরে থাকে, অথবা সেটি একটি বডিস এবং স্কার্টের পোশাকের অংশ হতে পারে।
চৌম্বকীয় সংমিশ্রণ

চৌম্বকীয় সংমিশ্রণ হল এমন এক সংমিশ্রণ যা টর্ককে এক শ্যাফ্ট থেকে অন্য শ্যাফ্টে স্থানান্তর করে, তবে কায়িক যান্ত্রিক সংযোগের পরিবর্তে একটি চৌম্বকীয় ক্ষেত্র ব্যবহার করে। যখন পাশাপাশি দুইটি লুপ/কয়েল (প্রতক্ষ্য সংস্পর্শ বিদ্যমান অথবা অনুপস্থিত) একটি অপরটিকে এদের মধ্যকার একটির দ্বারা উৎপন্ন চৌম্বক ক্ষেত্র দ্বারা প্রভাবিত করে তখন তাদের চৌম্বকীয়ভাবে সংযুক্ত বলে।
চৌম্বকীয় শ্যাফ্ট কাপলিংগুলি প্রায়শই তরল পাম্প এবং প্রোপেলার সিস্টেমগুলির জন্য ব্যবহৃত হয়, যেহেতু বায়ুতে চালিত মোটর থেকে তরলকে পৃথক করতে দুটি শাফটের মধ্যে স্থির, শারীরিক বাধা স্থাপন করা যেতে পারে। চৌম্বকীয় শ্যাফ্ট কাপলিংগুলি শ্যাফ্ট সিলগুলির ব্যবহার বন্ধ করে দেয় যা অবশেষে দুটি পৃষ্ঠের একে অপরের বিরুদ্ধে স্লাইডিং ব্যর্থ করে। চৌম্বকীয় কাপলিংগুলি এমন সিস্টেম রক্ষণাবেক্ষণের স্বাচ্ছন্দ্যের জন্যও ব্যবহৃত হয় যেখানে সাধারণত নির্ভুল সমতলতার প্রয়োজন হয় যখন ভৌত শ্যাফ্ট কাপলিংগুলি ব্যবহৃত হয়, কারণ তারা মোটর এবং চালিত শাফটগুলির মধ্যে বৃহত্তর অক্ষ চ্যুতি ত্রূটি তৈরি করে।
কিছু ডুবুরি চালিত যানবাহন এবং রিমোট দ্বারা পরিচালিত আন্ডারওয়াটার যানগুলি বৈদ্যুতিক মোটর থেকে প্রপে টর্ক স্থানান্তর করতে চৌম্বকীয় সংযুক্তি ব্যবহার করে। নির্ভরযোগ্যতা বৃদ্ধির উদ্দেশ্যে উপযোগি স্কেল বাষ্প টারবাইনগুলিতে ব্যবহারের জন্য চৌম্বকীয় গিয়ারিংও অনুসন্ধান করা হচ্ছে। প্রচলিত স্টাফিং বাক্সের তুলনায় চৌম্বকীয় কাপলিংয়ের বিভিন্ন সুবিধা রয়েছে। 
কিছু অ্যাকুরিয়াম পাম্প চৌম্বক চালিত পাম্প - তারা অ্যাকুরিয়াম প্রাচীরের শুকনো পাশের মোটর এবং সেই অ্যাকোরিয়াম প্রাচীরের অন্যদিকে জলের মধ্যকার পাখা/প্ররোচক এর মধ্যে চৌম্বকীয় সংযোগ ব্যবহার করে। দুটি মুখোমুখি চৌম্বকীয় ডিস্কের সাথে - কাচের শুকনো পাশে একটি চালক চৌম্বক এবং ভেজা পাশে অপর একটি চালিত চৌম্বক - প্রতিটি ডিস্কে চৌম্বকীয় নকশার পরিকল্পনা করার জন্য দুটি উপায়ন্তর রয়েছে। একটি উপায়ন্তর (আকর্ষণীয়) বিভাগকে ভারসাম্যপূর্ণ করে যা অক্ষীয় বোঝা প্রায় বাতিল করার জন্য অক্ষের কাছের চৌম্বকীয় বিকর্ষণ সহ টর্ক স্থানান্তর করে। অন্য উপায়ন্তরটি টর্ককে সর্বাধিক করতে চৌম্বকীয় প্যাটার্ন ডিজাইন করে এবং চৌম্বকীয় ডিস্কগুলির মধ্যে আকর্ষণ প্রতিরোধ করার জন্য একটি যান্ত্রিক ঠেলা বাহক ব্যবহার করে।
চৌম্বকীয় আলোড়নকারী চৌম্বকীয় সংযুক্তির আরেকটি উদাহরণ।
চৌম্বকীয় কাপলিংগুলি প্রায়শই যুগপত হয় (আউটপুট শ্যাফটের গতি ইনপুট শ্যাফটের গতির সমান বা 1:1)।
ওমেগা মেগাসোনিক কব্জি-ঘড়ির গিয়ারট্রেনের প্রথম কয়েকটি গিয়ারের দাঁত নেই; পরিবর্তে প্রতিবেশী গিয়ারগুলির চৌম্বকীয় উত্তর এবং দক্ষিণ মেরুগুলি প্রতিবেশী স্পার গিয়ারগুলির দাঁত এবং গর্তের মতো কাজ করে, কারণ প্রতিটি গিয়ার শৃঙ্খলের পরবর্তী গিয়ার চালায়। স্পার গিয়ার্সের মতো এ জাতীয় চৌম্বকীয় গিয়ারগুলির সর্বদা ছোট পূর্ণসংখ্যার অনুপাত হিসাবে গিয়ার অনুপাত থাকে।
আরও পরিশীলিত চৌম্বকীয় গিয়ারিং চৌম্বকীয় ক্ষেত্র সংশোধন করতে মেরু টুকরা ব্যবহার করে; এগুলি গিয়ার অনুপাত 1.01: 1 থেকে 1000: 1 এর জন্য ডিজাইন করা যেতে পারে।
আন্তর্জাতিক মাতৃভাষা পদক

আন্তর্জাতিক মাতৃভাষা পদক বাংলাদেশের একটি বেসামরিক পুরস্কার। বিশ্বজুড়ে মাতৃভাষায় বিশেষ অবদানের স্বীকৃতি হিসেবে ২০২১ সাল হতে এই আন্তর্জাতিক মাতৃভাষা পদক প্রদান শুরু হয়। ২০২১ সাল হতে প্রতি দুইবছর পরপর এই পদক দেওয়া হচ্ছে। পদকটি জাতীয় ও আন্তর্জাতিক পর্যায়ে মাতৃভাষার জন্য বিশেষ অবদানের স্বীকৃতি সরূপ প্রদান করা হয়।
বাংলাদেশের প্রথম রাষ্ট্রপতি শেখ মুজিবুর রহমানের জন্ম শতবার্ষিকী উপলক্ষ্যে পদকটির প্রবর্তন করে। ২০১৯ সালের ২৬ ডিসেম্বর, বাংলাদেশ সরকারের শিক্ষা মন্ত্রণালয় "আন্তর্জাতিক মাতৃভাষা পদক নীতিমালা ২০১৯" প্রণয়ন করে। ২০২১ সালে আন্তর্জাতিক মাতৃভাষা দিবসে প্রথমবার আন্তর্জাতিক মাতৃভাষা ইনস্টিটিউটে বাংলাদেশ থেকে দুইজন এবং আন্তর্জাতিকভাবে একজন ব্যক্তি ও প্রতিষ্ঠানকে এই পদক দেয়া হয়। বাংলাদেশ থেকে মুহাম্মদ রফিকুল ইসলাম ও মথুরা বিকাশ ত্রিপুরা, উজবেকিস্তানের ইসমাইলভ গুলম মিরজায়েভিচ এবং বলিভিয়ার প্রতিষ্ঠান অ্যাক্টিভিজমো লেঙ্গুয়াস প্রথমবার এই পদক অর্জন করে।
বাংলাদেশ সরকারের নীতিমালা অনুসারে পদক হিসেবে ১৮ ক্যারেট মানের ১৫ গ্রাম ওজনের একটি স্বর্ণপদক, সম্মাননাপত্র এবং চার লাখ টাকা বা পাঁচ হাজার ডলার দেওয়া হয়। ২০২২ থেকে স্বর্ণপদকের ওজন বাড়িয়ে ৩৫ গ্রাম করা হয়েছে।
আন্তর্জাতিক মাতৃভাষা পদক দুইটি শ্রেনীতে প্রদান করা হচ্ছে- "আন্তর্জাতিক মাতৃভাষা জাতীয় পদক" এবং ও আন্তর্জাতিক শ্রেনীতে "আন্তর্জাতিক মাতৃভাষা আন্তর্জাতিক পদক"।
পদক প্রদানের জন্য ক্ষেত্রসমূহ- পৃথিবীর বিভিন্ন মাতৃভাষা সংরক্ষণ, পুনরুজ্জীবন ও বিকাশে বিশেষ অবদান, মাতৃভাষা চর্চায় প্রমাণিত বিশেষ অবদান, মাতৃভাষায় গবেষণায় বিশেষ অবদান, মাতৃভাষা সংরক্ষণ, পুনরুজ্জীবন ও বিকাশে ডিজিটাল প্রযুক্তির উদ্ভাবনে বিশেষ অবদান, বহির্বিশ্বে মাতৃভাষা ও বিদেশি ভাষা প্রচার ও প্রসারে বিশেষ অবদান, মাতৃভাষায় রচিত সাহিত্য ও অন্যান্য বিষয়ে রচিত মৌলিক গ্রন্থাবলী বিদেশি ভাষায় অনুবাদে বিশেষ অবদান, বিদেশি ভাষায় রচিত সাহিত্য ও অন্যান্য বিষয়ে রচিত গ্রন্থ বাংলা ভাষায় অনুবাদে বিশেষ অবদান।
ডেভিড ক্যাস্টেইন

দ্বিতীয় ডেভিড মাইকেল ক্যাস্টেইন, সাধারণত ডেভিড ক্যাস্টেইন নামে পরিচিত একজন আমেরিয়ান উদ্যোক্তা ও মানবসেবক। তিনি জীবনের প্রথম দিকে অপরাধ কর্মকাণ্ডের সাথে জড়িত ছিলেন কিন্তু পরবর্তীতে মার্কেটিং ফার্ম প্রতিষ্ঠা করেন। 
ডেভিড কাস্টেইন দক্ষিণ ক্যালিফোর্নিয়ার পামোনা ভ্যালি হাসপাতালে জন্মগ্রহণ করেন। তাঁর মাতার নাম ডেবরা রোজ ও পিতার নাম ডেভিড ক্যাস্টেইন সিনিওর৷ অষ্টম শ্রেণিতে থাকাকালীন সময়ে তিনি নিজের সুরক্ষার জন্য একটি গ্যাং -এ যুক্ত হন। ডেভিড একাধিক স্কুলে ভর্তি হয়েছিলেন কিন্তু তাঁর বাজে আচরণের জন্য সব স্কুল থেকেই তাঁকে বের করে দেওয়া হয়েছিল। বিশেষ করে ভ্যালি ভিউ উচ্চ বিদ্যালয় যেখানে ছাত্রদের ব্যবহার কঠোরভাবে বিবেচনা করা হয়। যা হোক, ডেভিড স্কুল জীবন পাশ করে বের হয় আল্টা লোমা উচ্চ বিদ্যালয় হতে৷ ২০০৬ সালে তিনি সশস্ত্র ডাকাতির জন্য অভিযুক্ত হন। কিন্তু তিনি হোয়ার্ড ইউনিভার্সিটি তে পড়াশোনা করার জন্য সিদ্বান্ত নেন যদিও সে মুহূর্তে তিনি ৮ মাসের আইনি গৃহবন্দী অবস্থায় ছিলেন এবং এর আগে ২ বছর কারাদন্ডে ছিলেন। 
হোয়ার্ড ইউনিভার্সিটিতে অধ্যয়নকালে কাস্টেইন বিভিন্ন অনুষ্ঠানের আয়োজন করতো৷ তিনি নজরে আসেন সে মুহূর্তে যখন তিনি সিন কম্বস, ড্রেক, লেব্রন জেমস এর মতো খ্যাতিমান তারকাদের নিয়ে অনুষ্ঠান আয়োজন করা শুরু করেন। ২০১২ সালে ফ্রান্সের ভোদকা ব্র‍্যান্ড গ্রে গুজ তাঁকে সোশাল মার্কেটিং এর পরিচালক হিসেবে নিযুক্ত করে। তাঁর অপরাধ কর্মকাণ্ড ছেড়ে দেওয়ার সাত বছরের মাথায় তিনি ডেভিড ক্যাস্টেইম ফাউন্ডেশন নামে একটি অলাভজনক প্রতিষ্ঠান প্রতিষ্ঠা করেন। ২০১৩ সালে হোয়ার্ড ইউনিভার্সিটি থেকে বক্তৃতায় ও ফলিত যোগাযোগে ব্যাচেলর ডিগ্রি এবং সমাজবিজ্ঞান এ হালকা ধারণা নিয়ে ডেভিডের হোওয়ার্ড ইউনিভার্সিটি জীবন সমাপ্ত হয়। তাঁর ইউনিভার্সিটির স্নাতকত্ব অনুষ্ঠানে তিনি সর্বপ্রথম বক্তৃতা দেন। স্নাতক প্রাপ্ত হবার পর তিনি ডেভিড ক্যাস্টেইন এন্ড এসোসিয়েটস নামে একটি মার্কেটিং ফার্ম প্রতিষ্ঠা করেন। ফার্মটি প্রতিষ্ঠার পরপরই বিভিন্ন কোম্পানি যেমন উবার, বার্কশায়ার হ্যাথোওয়ে, কোর্ট ফার্নিচার ইত্যাদি থেকে ক্লায়েন্ট আসা শুরু হয়। পরবর্তীতে ২০১৪ সালে তিনি জর্জটাউন ইউনিভার্সিটি থেকে স্নাতকত্ব লাভ করেন ও সবচেয়ে সৃজনশীল শিক্ষার্থী হওয়ার কারণে গোল্ডেন বুলডগ পুরস্কার তাঁকে দেওয়া হয়। এরপরে ডেভিড আবার তাঁর আগের ইউনিভার্সিটি হোওয়ার্ডে ফিরে আসেন সমাজবিজ্ঞানে পিএইচডি ডিগ্রি লাভের উদ্দেশ্যে। চিকিৎসা সমাজবিজ্ঞান ও সামাজিক বৈষম্য বিষয়েও তিনি সেখানে পড়াশোনা করেন। এসবের পাশাপাশি, ক্যাস্টেইন গ্রিক ভ্রাতৃত্বপূর্ণ সংস্থা কাপ্পা আলফা সাই এর একজন সদস্য।
তাঁর জীবনকাহিনীর উপর ভিত্তি করে ফক্স ৫ ডিসি (২০১৩ সালে), ইংক পেপার সিজার্স (২০১৬ সালে) চলচ্চিত্র নির্মিত হয়েছে।
উচ্চভূমি পূর্ব কুশিটীয় ভাষাসমূহ

উচ্চভূমি পূর্ব কুশিটীয় বা সিডামিক, দক্ষিণ-মধ্য ইথিওপিয়ায় কথিত আফ্রোসিয়েটিক ভাষা পরিবারের একটি শাখা। এগুলি প্রায়শই লোল্যান্ড ইস্ট কুশিটীক, দুল্লা এবং ইয়াাকুর সাথে "পূর্ব কুশিটীক" হিসাবে শ্রেণীবদ্ধ হয় কিন্তু এই দলটিকে সঠিকভাবে সংজ্ঞায়িত এবং সন্দেহজনক হিসাবে বিবেচিত হয় না।
ভাষাগুলো হ'ল:
বুর্জি বাদে অন্যানগুলো ঘনিষ্ঠভাবে সম্পর্কিত। হাদিয়া, লিবিডো, কাম্বাতা এবং আলাবা র মতো বিশেষভাবে কাছাকাছি। এদের মধ্যে সবচেয়ে জনবহুল ভাষা হলো সিডামো, প্রায় দুই মিলিয়ন মানুষ এই ভাষায় কথা বলে।
আন্তর্জাতিক মাতৃভাষা পদক বিজয়ীদের তালিকা

আন্তর্জাতিক মাতৃভাষা পদক বাংলাদেশ সরকার প্রবর্তিত একটি বেসামরিক সম্মান। মাতৃভাষায় বিশেষ অবদানের স্বীকৃতি সরূপ বাংলাদেশ সরকার ২০২১ সাল হতে জাতীয় ও আন্তর্জাতিক শ্রেনীতে এই পদকের প্রবর্তন করে। প্রতি দুইবছর পরপর এই পদক প্রদান করা হয়। ২০২১ সাল হতে পদক প্রাপ্তদের তালিকা:-
২০২১ সালে ৩ জন ব্যক্তি ও ১টি প্রতিষ্ঠানকে প্রথমবার আন্তর্জাতিক মাতৃভাষা পদক প্রদান করা হয়।
২০২৩ সালে ৩ জন ব্যক্তি ও ১টি প্রতিষ্ঠানকে আন্তর্জাতিক মাতৃভাষা পদক প্রদান করা হয়।
২০২৫ সালে ২ জন ব্যক্তি ও ১টি প্রতিষ্ঠানকে আন্তর্জাতিক মাতৃভাষা পদক প্রদান করা হয়।
খালেদা রব্বানী

খালেদা রব্বানী বাংলাদেশের মৌলভীবাজার জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
খালেদা রব্বানী মৌলভীবাজার জেলায় জন্মগ্রহণ করেন।
খালেদা রব্বানী কেন্দ্রীয় বিএনপির মহিলা বিষয়ক সম্পাদক, মৌলভীবাজার জেলা বিএনপির সভাপতি ও জাতীয়তাবাদী মহিলা দলের কেন্দ্রীয় কমিটির প্রধান উপদেষ্টা ছিলেন। তিনি দ্বিতীয়, পঞ্চম ও ষষ্ঠ জাতীয় সংসদের মহিলা আসন ২৫ থেকে মনোনীত সংসদ সদস্য ছিলেন। অষ্টম জাতীয় সংসদের মহিলা আসন ১০ থেকে মনোনীত সংসদ সদস্য ছিলেন।
খন্দকার নূরজাহান ইয়াসমিন বুলবুল

খন্দকার নূরজাহান ইয়াসমিন বুলবুল- বাংলাদেশ জাতীয়তাবাদী দলের একজন রাজনৈতিক। বাংলাদেশের ময়মনসিংহ জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
খন্দকার নূরজাহান ইয়াসমিন বুলবুল ময়মনসিংহ জেলায় জন্মগ্রহণ করেন।তার পিতার নাম খন্দকার আব্দুল মালেক এবং মাতার নাম নাজনীন চৌধুরানী। তিনি ভালুকার সম্ভ্রান্ত চৌধুরী বাড়ির নাতনি এবং আফতাব উদ্দিন চৌধুরী তার নানা। ভালুকার অপর সাবেক সংসদ সদস্য আমান উল্লাহ চৌধুরী তার মামা। ২০২০ সালে নূরজাহান ইয়াসমিন মৃত্যুবরণ করেন। তাকে ভালুকায় রান্দিয়া গ্রামে নিজ বাড়িতে সমাহিত করা হয়।
খন্দকার নূরজাহান ইয়াসমিন বুলবুল ময়মনসিংহ জেলা বিএনপির সহসভাপতি ও জাতীয় নির্বাহী কমিটির সদস্য। পঞ্চম ও ষষ্ঠ জাতীয় সংসদের মহিলা আসন ১৬ থেকে তিনি বাংলাদেশ জাতীয়তাবাদী দল মনোনীত সংসদ সদস্য ছিলেন। তিনি অষ্টম জাতীয় সংসদের মহিলা আসন ০৯ থেকে মনোনীত সংসদ সদস্য ছিলেন।
জাহান পান্না

জাহান পান্না বাংলাদেশের রাজশাহী জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
জাহান পান্না রাজশাহী জেলায় জন্মগ্রহণ করেন।
জাহান পান্না বিএনপির মহিলা কেন্দ্রীয় কমিটির সহসভাপতি ও রাজশাহী মহানগর শাখার সাবেক সভাপতি। তিনি অষ্টম জাতীয় সংসদের মহিলা আসন ১২ থেকে মনোনীত সংসদ সদস্য ছিলেন।
তাসমিন রানা

তাসমিন রানা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনে সংসদ সদস্য ছিলেন।
তাসমিন রানা অষ্টম জাতীয় সংসদের মহিলা আসন ১২ থেকে মনোনীত সংসদ সদস্য ছিলেন।
জেন্টলম্যান (১৯৯৩-এর চলচ্চিত্র)

জেন্টলম্যান () হচ্ছে ১৯৯৩ সালে মুক্তিপ্রাপ্ত একটি ভারতীয় তামিল চলচ্চিত্র। সহিংসতা এবং মারপিটধর্মী এই চলচ্চিত্রটি রচনা এবং পরিচালনা করেছিলেন এস. শঙ্কর, তার পরিচালিত এটিই ছিলো প্রথম চলচ্চিত্র। চলচ্চিত্রটিতে অভিনয় করেন অর্জুন সারজা, মধু - এঁরা নায়ক-নায়িকা হিসেবে ছিলেন, এছাড়াও ছিলেন এম এন নম্বিয়ার, শুভাশ্রী, মনোরমা, গৌণদমনী, সেন্দিল এবং বিনীত। চলচ্চিত্রটির কাহিনীতে দেখানো হয় যে, মাদ্রাজ শহরের একজন ব্যবসায়ী রাত্রের বেলা চোর সেজে বড় লোকদের খাবার চুরি করে গরীব মানুষদেরকে দিয়ে দেয়।
চলচ্চিত্রটি ১৯৯৩ সালের ৩০শে জুলাই তারিখে মুক্তি পায় এবং বক্স অফিস সফলতা পায়, ১৭৫টি প্রেক্ষাগৃহে ভালো করেই চলে কারণ দর্শকদের হৃদয় ছুঁয়ে গিয়েছিলো চলচ্চিত্রটি। চলচ্চিত্রটি তিনটি ফিল্মফেয়ার পুরস্কার দক্ষিণ এবং চারটি তামিলনাড়ু রাজ্য চলচ্চিত্র পুরস্কার জেতে তন্মধ্যে অভিনেতা অর্জুন সারজা শ্রেষ্ঠ অভিনেতা বিভাগে তামিলনাড়ু রাজ্য চলচ্চিত্র পুরস্কার পেয়েছিলেন।
অ্যাট্টো-

অ্যাট্টো বা অটো (প্রতীক a) হলো ম্যাট্রিক পদ্ধতিতে ব্যবহৃত একটি উপসর্গ। অ্যাট্টো দ্বারা ১০ বা ০.০০০০০০০০০০০০০০০০০১ মানকে নির্দেশ করা হয়।
১৯৬৪ সালে ওজন ও পরিমাপ বিষয়ক সাধারণ সম্মেলনের ১২শ অধিবেশনে গৃহীত পরিমাপের ৮ম সংস্করণে এককের এই উপসর্গটি গৃহীত হয়। উপসর্গের নামটি ডেনীয় শব্দ (আটেন) থেকে এসেছে, যার অর্থ "আঠারো"।
দ্য ওয়েল অব লোনলিনেস

দ্য ওয়েল অব লোনলিনেস () হচ্ছে নারী ঔপন্যাসিক র‍্যাডক্লিফ হল দ্বারা লিখিত একটি জনপ্রিয় ইংরেজি ভাষার উপন্যাস। নারী-সমকামিতা-কাহিনী বিশিষ্ট এই উপন্যাসটি প্রথম প্রকাশিত হয় ১৯২৮ সালে তবে দ্বিতীয় বিশ্বযুদ্ধের পরে ১৯৫১ সালে উপন্যাসটি শুধু মার্কিন যুক্তরাষ্ট্রে প্রকাশিত হওয়ার পরেই কয়েক লাখ কপি বিক্রি হয়ে যায়।
১৯২৮ সালে প্রকাশনার পর উপন্যাসটি নিষিদ্ধ করার প্রয়াস চালায় ব্রিটিশ সরকার তবে তারা ব্যর্থ হয় কারণ তখন থেকেই নারী-পাঠিকাদের মধ্যে উপন্যাসটি জনপ্রিয় হয়ে গিয়েছিলো যদিও শুরুর দিকে একটু গোপনে গোপনে বিক্রি করা হতো কারণ পুলিশ দ্বারা গ্রেফতার হওয়ার ভয় ছিলো।
উপন্যাসটির মুখ্য চরিত্রের নাম ছিলো স্টিফেন গর্ডন যিনি একজন সমকামী নারী থাকেন এবং তার জন্ম ভিক্টোরীয় যুগের শেষের দিকে হয়েছে। উপন্যাসটি ফরাসী ভাষা এবং জার্মান ভাষাতেও অনুবাদ করা আছে।
দ্য প্রাইস অব সল্ট

দ্য প্রাইস অব সল্ট () হচ্ছে একটি নারী সমকামিতা-কাহিনী বিশিষ্ট উপন্যাস। ১৯৫২ সালে এটি প্রথম প্রকাশিত হয় এবং এটির লেখক ছিলেন প্যাট্রিশিয়া হাইস্মিথ। ১৯৫২ সালে মার্কিন যুক্তরাষ্ট্রে বের হওয়া সহ এটি যুক্তরাজ্য এবং কানাডাতেও বের হয়, এরপর পঞ্চাশের দশকেই পর্যায়ক্রমে বের হয় কানাডা এবং নিউ জিল্যান্ডে, একই সময় উপন্যাসটির ফরাসী ভাষা এবং জার্মান ভাষা সংস্করণ বের হয়ে যায় এবং পঞ্চাশের দশকেই শুধু ইংরেজি ভাষাতেই কয়েক লাখ কপি বিক্রি হয়ে যায়। লেখিকা প্যাট্রিশিয়া হাইস্মিথ ক্লেয়ার মর্গান ছদ্মনামে উপন্যাসটি লিখেছিলেন।
উপন্যাসটির মুখ্য দুই চরিত্রের নাম হচ্ছে থেরেসে এবং ক্যারল, এই দুই নারীর মধ্যকার প্রেম নিয়েই উপন্যাস। উপন্যাসটি ক্যারল (চলচ্চিত্র) নামে ২০১৪ সালে বের হয়।
প্রাস

প্রাস(Projectile):কোনো বস্তুকে অনুভূমিকের সাথে তির্যকভাবে শূন্যে নিক্ষেপ করা হলে তাকে প্রক্ষেপক বা প্রাস বলে ।
জানা দরকার:
কোনো বস্তুকে আনুভূমিকের সাথে কোণ করে যদি একটি নির্দিষ্ট আদিবেগে নিক্ষেপ করা হয় তবে ঐ আদিবেগকে দুইটি উপাংশে ভাগ করা যায়। কোনো বস্তুকে formula_1 আদিবেগে আনুভূমিকের সাথে formula_2 কোণে নিক্ষেপ করা হলে formula_3 অক্ষ বরাবর এর বেগের উপাংশ হবে formula_4 আর formula_5 অক্ষ বরাবর এর বেগের উপাংশ হবে formula_6
ফকির মোহন সেনাপতি

ফকির মোহন সেনাপতি (ওড়িয়া: ଫକୀର ମୋହନ ସେନାପତି; ১৩ জানুয়ারী ১৮৪৩ - ১৪ জুন ১৯১৮), যাঁকে প্রায়শই উৎকল ব্যাস কবি (ওড়িশার বেদব্যাস) ছিলেন একজন ভারতীয় লেখক, কবি, দার্শনিক এবং সমাজ সংস্কারক।  তিনি ওড়িয়া ভাষার স্বতন্ত্র পরিচয় প্রতিষ্ঠায় অগ্রণী ভূমিকা পালন করেছিলেন, এটি মূলত ভারতের ওড়িশা রাজ্যে কথিত একটি ভাষা।  ফকিরমোহন সেনাপতি ওড়িয়া জাতীয়তাবাদ এবং আধুনিক ওড়িয়া সাহিত্যের জনক হিসাবে বিবেচিত।
মধ্যবিত্ত খন্দায়াত পরিবারে লক্ষ্মণ চরণ সেনপতি এবং তুলসী দেবী সেনাপতির ঘরে ফকির মোহন সেনাপতির জন্ম হয় । তাঁর যখন দেড় বছর বয়স তখন তাঁর বাবা মারা যান।  চৌদ্দ মাস পরে তাঁর মাও মারা যান । শৈশব থেকে তাঁর দেখাশোনা করতেন তাঁর পিতামহী ।
ফকির মোহনের কাকা ছোটো ভ্রাতুষ্পুত্রকে হিংসা করতেন তাঁর লেখাপড়া করার অনুমতি দেননি। তাঁর দুর্বল স্বাস্থের জন্যও তিনি পড়াশোনায় পিছিয়ে পড়েন । শিশুশ্রমিক হিসাবে কাজ করে তার শিক্ষাগত ব্যয়ভার বহন করেছিলেন।
ফকির মোহন উনিশ শতকের শেষ এবং বিশ শতকের গোড়ার দিকে ওডিয়া ভাষার অগ্রগতির জন্য তাঁর জীবন উৎসর্গ করেছিলেন।  তাকে ওড়িয়া কথাসাহিত্যের জনক বলা হয়। তাঁর স্মৃতিতে তাঁর জন্মস্থানে ফকির মোহন কলেজ এবং ফকির মোহন বিশ্ববিদ্যালয় নির্মিত হয় ।
১৮৫৬ সালে মাত্র ১৩ বছর বয়সে লীলাবতী দেবীকে বিয়ে করেছিলেন। কিন্তু তিনি ২৯ বছর বয়সে মারা যান । ১৮৭১ সালের গ্রীষ্মে, তিনি কৃষ্ণ কুমারী দেবীকে বিয়ে করেন, যিনি ১৮৯৪ সালে একটি পুত্র এবং একটি কন্যা রেখে মারা যান।
উপন্যাস:-
মায়াধর মানসিংহ ,ফকির মোহনকে 'ওড়িশার টমাস হার্ডি' হিসাবে বর্ণনা করেছিলেন।  যদিও তিনি সংস্কৃত থেকে অনুবাদ করেছেন, কবিতা লিখেছেন এবং সাহিত্যের বিভিন্ন রূপের চেষ্টা করেছেন, তিনি বর্তমানে মূলত আধুনিক ওড়িয়া গদ্য কথাসাহিত্যের জনক হিসাবে পরিচিত।  ১৮৯৭ থেকে ১৯১৫-এর মধ্যে রচিত তাঁর চারটি উপন্যাস আঠারো ও উনিশ শতকের ওড়িশার সামাজিক-সাংস্কৃতিক পরিস্থিতির প্রতিফলন ঘটায়।  ছা মন আট গুন্থা, মামু এবং প্রয়াশিতা এই তিনটি উপন্যাস সামাজিক জীবনের বাস্তবতাকে একাধিক মাত্রায় আবিষ্কার করেছেন, 'লাচ্মা' অষ্টাদশ শতাব্দীতে মারাঠা আক্রমণের পরে ওড়িশার নৈরাজ্যকর পরিস্থিতির কথা তুলে ধরে । ঐতিহাসিক রোম্যান্স ছা মানা আট গুন্থা প্রথম ভারতীয় উপন্যাস যা সামন্ত প্রভুর ভূমিহীন কৃষকদের শোষণকে মোকাবেলা করেছিল।  এটি রাশিয়ার অক্টোবর বিপ্লবের বা ভারতে মার্কসবাদী ধারণার উত্থানের অনেক আগেই রচিত হয়েছিল।  ফকির মোহন ওড়িয়ায় প্রথম আত্মজীবনীর লেখক, "আত্মা জীবন চারিতা"।
ছোটগল্প :-
তাঁর "রেবতী" (১৮৯৮) প্রথম ওড়িয়া ছোট গল্প হিসাবে ব্যাপকভাবে স্বীকৃত।  এটি একটি অল্প বয়স্ক নিষ্পাপ মেয়ের গল্প, যার পড়াশুনার আকাঙ্ক্ষা রয়েছে কিন্তু সে ঘাতক মহামারি কলেরায় আক্রান্ত হয় উপন্যাসটিকে পশ্চাৎপদ ওড়িশা গ্রামের একটি রক্ষণশীল সমাজের প্রেক্ষাপটে স্থান দেওয়া হয়েছিল, । তাঁর অন্যান্য গল্পগুলি হ'ল "পেটেন্ট মেডিসিন", "দাকা মুন্সী", "অধর্ম বিট্টা" ইত্যাদি। তাঁর ছোটগল্পগুলি "গল্প স্বল্প -১ এবং ২" বইয়ে সংকলিত।
কবিতা:-
তিনি একটি দীর্ঘ কবিতা লিখেছিলেন, উৎকল ভ্রমণম, যা প্রথম প্রকাশিত হয়েছিল ১৮৯২ সালে যার আক্ষরিক অর্থে ওড়িশার ভ্রমণ, এই কবিতাটি বাস্তবে কোনও ভ্রমণকাহিনী নয়, তদানীন্তন উড়িষ্যার রাজ্য সম্পর্কিত একটি ভাষ্য যা বিদ্রুপাত্মক ভঙ্গিতে লেখা হয়েছিল ।
১) ফকির মোহন সেনাপতি; রবি শঙ্কর মিশ্র , উনিশ শতকের উপন্যাস
সংগ্রহের তারিখ ৫ ডিসেম্বর,২০০৫
ময়ূরভঞ্জ রাজ্য

ময়ূরভঞ্জ রাজ্য (বা মোরভঞ্জ)() ছিলো ব্রিটিশ ভারতে অবস্থিত পূর্ব ভারতের একটি দেশীয় রাজ্য৷ এটি পূর্বাঞ্চলীয় রাজ্য এজেন্সির অন্তর্গত বৃহত্তর দেশীয় রাজ্যগুলির অন্যতম৷ প্রাথমিকভাবে এটি বেঙ্গল এজেন্সির তিনটি দেশীয় রাজ্যের একটি ছিলো পরে এটিকে উড়িষ্যা এজেন্সির অন্তর্ভুক্ত করা হয়৷ রাজ্যপ্রতীকে রয়েছে দুটি ময়ূর৷ জনশ্রুতি অনুসারে এই রাজ্যের আদিশাসকগণ ময়ূরযুগলের চক্ষু থেকে সৃষ্ট৷ 
রাজ্যটি জুড়ে রয়েছে বিস্তীর্ণ পর্বত-আচ্ছাদিত ভূভাগ৷ এখানে বহু জনজাতি তথা সাঁওতাল, মুন্ডা, হো, কিসান প্রভৃতি জনজাতির বাস৷ বর্তমানে এই অঞ্চলটি ওড়িশা-পশ্চিমবঙ্গ-ঝাড়খণ্ড সীমানায় অবস্থিত ওড়িশার একটি জেলা৷ দেশীয় রাজ্য এবং বর্তমান জেলা উভয়ের সদরই রয়েছে বারিপদা শহরে৷ খ্রিস্টীয় পঞ্চদশ শতাব্দী থেকে শহরটি এই রাজ্যের রাজধানী ছিলো, এছাড়া রাজ্যের অন্যতম গুরুত্বপূর্ণ অপর শহর হলো দাসপুর৷ রাজ্যটির অধিকাংশ ভাগই জঙ্গলাচ্ছন্ন৷
খ্রিস্টীয় অষ্টাদশ শতাব্দী অবধি ময়ূরভঞ্জ রাজ্য মারাঠাদের অধীনস্থ ছিল, ১৮২৯ খ্রিস্টাব্দে ইংরেজ ও মারাঠাদের মধ্যে হওয়া তৃতীয় ইঙ্গ-মারাঠা যুদ্ধের বহু বছর পর এটি ব্রিটিশদের করদ রাজ্যে পরিণত হয়। ব্রিটিশ শাসন চলাকালীন ময়ূরভঞ্জের শাসক রাজারা জেলাটির উন্নয়নের বহু পদক্ষেপ গ্রহণ করে। ব্রিটিশ সহায়তায় ময়ূরভঞ্জ রাজ্য একটি উন্নতিশীল দেশীয় রাজ্যে পরিণত হয়। ভঞ্জ রাজারা আর্থিক সহায়তায় কটকে প্রথম চিকিৎসা মহাবিদ্যালয় প্রতিষ্ঠা পায়। এছাড়াও তারা আর্থিক এবং ভূমিদানের মাধ্যমে উচ্চ শিক্ষার প্রসারের জন্য ইভানজেলিক্যাল মিশনারি সোসাইটির অধীনে রেভেনশা কলেজ প্রতিষ্ঠা করেন। কলেজটি ১৮৯৫ খ্রিস্টাব্দে তৎকালীন ময়ূরভঞ্জ রাজ্যের মহারাজা শ্রীরামচন্দ্র ভঞ্জদেওর তত্ত্বাবধানে প্রতিষ্ঠা পায়। ১৮০৪ খ্রিস্টাব্দে মহারানী সুমিত্রা দেবী ভঞ্জদেওয়ের তত্ত্বাবধানে ময়ূরভঞ্জ রাজপ্রাসাদ পূর্ণ রূপ লাভ করে। 
মহারাজা শ্রীরামচন্দ্র ভঞ্জদেওয়ের শাসনকালে ময়ূরভঞ্জ রাজ্য রেলওয়ে কার্যকর হওয়া শুরু হয়। রূপসা থেকে বারিপদা অবধি ৫২ কিলোমিটার দীর্ঘ এই সেকশন এর প্রথম রেলপথ ১৯০৫ খ্রিস্টাব্দের ২০শে জানুয়ারি তারিখে চালু হয়।
ভারতের স্বাধীনতা লাভের পর এই স্বাধীন রাজ্যটির শাসক ছিলেন মহারাজা প্রতাপচন্দ্র ভঞ্জদেও, তিনি ১৯৪৯ খ্রিস্টাব্দের পয়লা জানুয়ারি তারিখে ভারতীয় অধি রাজ্যের অন্তর্ভুক্ত হওয়ার সিদ্ধান্ত গ্রহণ করেন এবং তৎকালীন উড়িষ্যা প্রদেশের অন্তর্ভুক্ত হন। পরবর্তীকালে এটি ওড়িশা রাজ্যে পরিণত হয়।
খ্রিস্টীয় উনবিংশ শতকের মাঝে মাঝে থেকে মহিগঞ্জ রাজ্যের শাসক "রাজা" উপাধি এবং ১৯১০ খ্রিস্টাব্দ থেকে "মহারাজা" উপাধি গ্রহণ করেন। রাজ্যটির নয়টি বন্দুক সালামীর (নাইন গান স্যালুট) অনুমতি ছিল।
নাহজুল বালাগা

নাহজুল বালাগা () হল ইমাম আলী ইবনে আবী তালিবের খুৎবা, চিঠি, তফসির ও আখ্যানের একটি বিখ্যাত সংকলন। খ্রিষ্টীয় ১০ম শতাব্দীতে শরীফ আর-রাজী নামক একজন শিয়া মুসলিম পণ্ডিত এটি সংগ্রহ করেন। গ্রন্থটির বাক্যবাগীশ বিষয়বস্তুর জন্য শিয়া ইসলামে এটিকে একটি শ্রেষ্ঠ সাহিত্যকর্ম হিসেবে বিবেচনা করা হয়।
পুষ্পধনু

পুষ্পধনু হল একটি জনপ্রিয় বাংলা চলচ্চিত্র যা পরিচালনা করেন সুশীল মজুমদার। এই চলচ্চিত্রটি ১৯৫৯ সালে অশোক চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন রাজেন সরকার। এই চলচ্চিত্রটির মুখ্য চরিত্রে অভিনয় করেন উত্তম কুমার, অরুন্ধতী দেবী, ভানু বন্দ্যোপাধ্যায়, নৃপতি চট্টোপাধ্যায়।
অবাক পৃথিবী

অবাক পৃথিবী হল একটি জনপ্রিয় বাংলা চলচ্চিত্র যা পরিচালনা করেন বিশু চক্রবর্তী। এই চলচ্চিত্রটির প্রযোজনা করেছেন তরুণ কুমার এবং তিনিও এই চলচ্চিত্রে অভিনয় করেছিলেন। এই চলচ্চিত্রটি ১৯৫৯ সালে গৌতম চিত্রম ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন অমল মুখোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সাবিত্রী চট্টোপাধ্যায়, অজিত বন্দ্যোপাধ্যায়, তুলসী চক্রবর্তী।
অসবর্ন রেনল্ডস

অসবর্ন রেনল্ডস এফআরএস (২৩ আগস্ট ১৮৪২-২১ ফেব্রুয়ারি ১৯১২) প্রবাহী গতিবিদ্যার অন্যতম আবিষ্কারক ছিলেন। কঠিন পদার্থ ও তরল পদার্থের মধ্যে তাপীয় বিনিময় নিয়ে তাঁর গবেষণার ফলে সিদ্ধকারক (Boiler) ও ঘনীভূতকারকের (Condenser) নকশায় উল্লেখযোগ্য পরিবর্তন আসে। তিনি ম্যানচেস্টার বিশ্ববিদ্যালয়ে সমগ্র কর্মজীবন অতিবাহিত করেছেন।
অসবর্ন রেনল্ডস বেলফাস্টে জন্মগ্রহণ করেন। তারপর পরিবারের অন্যদের সাথে তিনি এসেক্সের ডেডহ্যাম গ্রামে বসবাস শুরু করেন। তাঁর পিতা একটি বিদ্যালয়ের প্রধান শিক্ষক ও ধর্মযাজক হিসেবে কাজ করতেন। তিনি গণিতে পারদর্শী ছিলেন। এর পাশাপাশি বলবিদ্যায় তাঁর আগ্রহ ছিল অপরিসীম। রেনল্ড অসবর্নের পিতা কৃষি উন্নয়নের সঙ্গে সম্পর্কিত বেশ কয়েকটি আবিষ্কারের পেটেন্টধারী ছিলেন। রেনল্ড বাবাকে তাঁর জীবনের সবচেয়ে গুরুত্বপূর্ণ শিক্ষক হিসেবে বর্ণনা করেছেন। রেনল্ডস বলবিদ্যার প্রতি আগ্রহ প্রদর্শন করতে শুরু করেন এবং এতে তিনি বিশেষ দক্ষতাও অর্জন করেন। বিশ্ববিদ্যালয়ে পড়াশোনার এক বছর পূর্বে তিনি স্টোনি স্ট্র্যাটফোর্ড শহরের সুপরিচিত জাহাজনির্মাতা এডওয়ার্ড হায়েসের কর্মশালায় কাজ করে। এসময় উপকূলবর্তী এলাকায় চলাচলকারী বাষ্পীয়পোতগুলোর নির্মাণ ও যন্ত্রাংশ সারাইয়ের কাজ শেখেন। এর দরুন তিনি প্রবাহী গতিবিদ্যার ব্যবহারিক গুরুত্ব অনুধাবনে সমর্থ হন।
অসবর্ন রেনল্ডস কেমব্রিজ বিশ্ববিদ্যালয়ের কুইনস কলেজে লেখাপড়া করেন এবং গণিতের সপ্তম র‍্যাংলার (তৃতীয় বর্ষের চূড়ান্ত পরীক্ষায় প্রথম স্থান অধিকারী) হিসেবে ১৮৬৭ সালে স্নাতক হন। ১৮৬৮ সালে অধ্যাপনার জন্য এক আবেদনপত্রে রেনল্ডস লিখেন,"বলবিদ্যার প্রতি আমার সর্বদাই এক অপ্রতিরোধ্য ভালোবাসা ছিল। বলবিদ্যা যে সকল ভূ-প্রাকৃতিক আইনের উপর ভিত্তি করে প্রতিষ্ঠিত, সেগুলো সম্পর্কে পূর্ণাঙ্গ জ্ঞান অর্জন করতে গিয়ে আমি বুঝতে পারি, গণিত অধ্যয়ন আমার জন্য অপরিহার্য।" কেমব্রিজ থেকে পাশ করে বের হবার পর অসবর্ন একটি প্রকৌশল প্রতিষ্ঠানে চাকরি নেন। ১৮৬৮ সালে তিনি ম্যানচেস্টারের আওয়েনস কলেজে(বর্তমান ম্যানচেস্টার বিশ্ববিদ্যালয়) শিক্ষক নিযুক্ত হন। তিনি যুক্তরাজ্যের প্রথম "প্রকৌশলবিদ্যার অধ্যাপক" পদে নিযুক্ত হন। ম্যানচেস্টার এলাকার উৎপাদনকারী বণিকদের সহায়তায় কলেজে এ পদটি সৃষ্টি হয়। ২৫ বছর বয়সী রেনল্ডসকে বিষয়টির অধ্যাপক করতে তাঁদের ভূমিকা ছিল অপরিসীম।
রেনল্ডস সম্পূর্ণ কর্মজীবন আওয়েনস কলেজেই অতিবাহিত করেন। ১৮৮০ সালে কলেজটি ভিক্টোরিয়া বিশ্ববিদ্যালয়ের অধীনে চলে যায়। ১৮৭৭ সালে তিনি রাজকীয় সমিতির ফেলো নির্বাচিত হন। ১৮৮৮ সালে রেনল্ডস রাজকীয় পদকে ভূষিত হন। তিনি ওয়াচেটের সেন্ট ডেকুম্যানস চার্চে চিরনিদ্রায় শায়িত আছেন।
অসবর্ন পানির নলে তরলের স্থিতিশীল প্রবাহ (Laminar flow) থেকে অস্থিতিশীল প্রবাহে (Turbulent flow) রূপান্তরের বিষয়টি ভালোভাবে পর্যবেক্ষণ করেন। ১৮৮৩ সালে আকারে বড় একটি পাইপের ভিতর দিয়ে ভিন্ন ভিন্ন প্রবাহমাত্রায় ডাই করা পানি প্রবাহিত করে অস্থিতিশীল প্রবাহে রূপান্তরের এই পরীক্ষাটি রেনল্ডস সম্পন্ন করেন।
বড় পাইপ বা নলটি ছিল কাচ দ্বারা তৈরি, যাতে অনায়াসেই ডাই করা জলের ধর্ম পর্যবেক্ষণ করা সম্ভব হয়। এছাড়াও নলের অভ্যন্তরে বেগ নিয়ন্ত্রণকারী একটি ভালভ বা মুখ ছিল, যা তরলের বেগের মাত্রার পার্থক্য সংঘটনে ভূমিকা রাখে। কম বেগে ডাই করা জলের স্তর সম্পূর্ণ স্থিতিশীল থাকে। বেগের মান বাড়ালে ডাই করা জলের স্তর ভেঙে যায় এবং সম্পূর্ণ নলে এটি বিক্ষিপ্তভাবে পরিব্যাপ্ত হয়। যে বিন্দুতে এই ঘটনা সংঘটিত হয়, তাকে স্থিতিশীল দশা থেকে অস্থিতিশীল দশার রূপান্তরবিন্দু অভিহিত করা হয়।
আটমূল ইউনিয়ন

আটমূল ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
এই ইউনিয়নের মোট আয়তন ৩১৭৪ হেক্টর।
২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩৩,৬১৫জন।
এই ইউনিয়ন ২২টি গ্রাম ও ২২টি মৌজা নিয়ে গঠিত।
২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৪৯%। এখানে ১১টি প্রাথমিক বিদ্যালয়, ৬টি উচ্চ বিদ্যালয় ও ৭টি মাদ্রাসা রয়েছে।
হাটবাজারের সংখ্যা ৪টি
ইউনিয়নের বর্তমান চেয়ারম্যান বেলাল হোসেন।
কিচক ইউনিয়ন

কিচক ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
এই ইউনিয়নের মোট আয়তন ৬২৮০.২৫ একর।
১৯৯১ সালের আদমশুমারী অনুযায়ী এই ইউনিয়নের মোট জনসংখ্যা ২৬,৫০৬জন।
এই ইউনিয়ন ৬৪টি গ্রাম ও পাড়া এবং ২০টি মৌজা নিয়ে গঠিত। 
এই ইউনিয়নের সাক্ষরতার হার ৮০%। এখানে ১৪টি প্রাথমিক বিদ্যালয়, ১টি উচ্চ বিদ্যালয় ও ৫টি মাদ্রাসা রয়েছে।
ইউনিয়নের বর্তমান চেয়ারম্যান এ বি এম নাজমুল কাদের চৌধুরী।
এখানে মোট ৬৮টি মসজিদ রয়েছে।
ময়দানহাট্টা ইউনিয়ন

ময়দানহাট্টা ইউনিয়ন বাংলাদেশের বগুড়া জেলার শিবগঞ্জ উপজেলার একটি ইউনিয়ন।
এই ইউনিয়নের মোট আয়তন ১৪.৭০ বর্গকিলোমিটার।
২০০১ সালের আদমশুমারী অনুযায়ী এই ইউনিয়নের মোট জনসংখ্যা ৩৪,৪৬৫ জন।
এই ইউনিয়ন ৩৬টি গ্রাম ও ৩০টি মৌজা নিয়ে গঠিত। 
২০০১ সালের শিক্ষা জরিপ অনুযায়ী এই ইউনিয়নের সাক্ষরতার হার ৪৯%। এখানে ১৭টি প্রাথমিক বিদ্যালয়, ৩টি উচ্চ বিদ্যালয় ও ৩টি মাদ্রাসা রয়েছে।
হাটবাজারের সংখ্যা ২টি
ইউনিয়নের বর্তমান চেয়ারম্যান আবু জাফর মন্ডল।
প্লাজমা পদার্থবিজ্ঞানের জন্য জেমস ক্লার্ক ম্যাক্সওয়েল পুরস্কার

প্লাজমা পদার্থবিজ্ঞানের জন্য জেমস ক্লার্ক ম্যাক্সওয়েল পুরস্কার, প্রতিবছর “আমেরিকান ফিজিকাল সোসাইটি” (এপিএস) কর্তৃক প্লাজমা পদার্থবিজ্ঞানের ক্ষেত্রে অসামান্য অবদানের স্বীকৃতিস্বরূপ দেওয়া হয়। এটি স্কটিশ পদার্থবিদ জেমস ক্লার্ক ম্যাক্সওয়েলের সম্মানে ১৯৭৫ সালে ম্যাক্সওয়েল টেকনোলজিস, ইনক. কর্তৃক প্রতিষ্ঠিত হয়। বর্তমানে এটি জেনারেল অ্যাটমিক্স স্পন্সর করছে। পুরস্কারটিতে $১০,০০০ আর্থিক পুরস্কার এবং আমেরিকান ফিজিক্যাল সোসাইটির প্লাজমা ফিজিক্স বিভাগের বার্ষিক সম্মেলনে একটি স্বীকৃতি অন্তর্ভুক্ত রয়েছে।
জাতীয় গান্ধী জাদুঘর

জাতীয় গান্ধী জাদুঘর বা গান্ধী স্মৃতি জাদুঘর ভারতের নয়া দিল্লিতে অবস্থিত একটি জাদুঘর, যা মোহনদাস করমচাঁদ গান্ধীর স্মৃতি রক্ষার্থে স্থাপন করা হয়েছে। ১৯৪৮ সালে গান্ধী হত্যাকাণ্ডের কিছুদিন পরেই মুম্বাইয়ে জাদুঘরটি প্রতিষ্ঠিত হয়। এরপর বেশ কয়েকবার জাদুঘরটির স্থান পরিবর্তন করা হয় এবং সর্বশেষ ১৯৬১ সালে এটি নয়াদিল্লির রাজঘাটে স্থানান্তরিত হয়।
১৯৪৮ সালের ৩০ জানুয়ারি মহাত্মা গান্ধীকে হত্যা করা হয়েছিল। তার মৃত্যুর পর থেকেই সংগ্রহকারীরা গান্ধীর ব্যবহৃত বা তার সাথে সম্পর্কিত বিভিন্ন জিনিসের জন্য ভারত জুড়ে অনুসন্ধান শুরু করেছিলেন। অনুসন্ধানে প্রাপ্ত গান্ধীর ব্যক্তিগত জিনিস এবং তাকে নিয়ে লেখা বই ও সংবাদপত্রগুলো সে বছরই মুম্বাইয়ে নেওয়া হয়। ১৯৫১ সালে এগুলো নয়াদিল্লির কোটা হাউসের নিকটস্থ ভবনে সরিয়ে নেওয়া হয়। এরপর ১৯৫৭ সালে জাদুঘরটি আবারো স্থানান্তর করা হয়।
১৯৫৯ সালে জাদুঘরটি নয়া দিল্লির রাজঘাটে গান্ধীর সমাধির নিকটে স্থানান্তর করা হয়। ১৯৬১ সালে মহাত্মা গান্ধীর ১৩ তম মৃত্যুবার্ষিকীতে জাদুঘরটি আনুষ্ঠানিকভাবে খুলে দেওয়া হয়। ভারতের তৎকালীন রাষ্ট্রপতি রাজেন্দ্র প্রসাদ এর উদ্বোধন করেন।
জাদুঘরটিতে একটি গ্রন্থাগার রয়েছে, যা দুটি অংশে বিভক্ত। এক অংশে রয়েছে গান্ধীর লেখা বা গান্ধীকে নিয়ে রচিত বই আর অপর অংশে রয়েছে অন্যান্য বিষয়ের বই। গ্রন্থাগারটিতে বর্তমানে ৩৫ হাজারেরও অধিক বই ও নথিপত্র আছে। এছাড়াও সেখানে গান্ধীকে নিয়ে রচিত ইংরেজি ও হিন্দি ভাষার প্রায় ২,০০০ সাময়িকী রয়েছে।
জাতীয় গান্ধী জাদুঘরের গ্যালারিতে মহাত্মা গান্ধীর অনেকগুলো চিত্রকর্ম এবং ব্যক্তিগত জিনিস রয়েছে। সেখানে প্রদর্শিত উল্লেখযোগ্য নিদর্শনগুলো হল গান্ধীর ব্যবহৃত লাঠি, নিহত হওয়ার সময় গান্ধী যে শাল এবং ধুতি পরেছিলেন তা, গান্ধী হত্যাকাণ্ডে ব্যবহৃত একটি বুলেট ইত্যাদি। এছাড়াও সেখানে গান্ধীর কয়েকটি দাঁত এবং টুথপিক প্রদর্শিত হয়। এর পাশাপাশি জাদুঘরটির আর্ট গ্যালারিতে গান্ধীকে নিয়ে আঁকা ছবি ও স্কেচ এবং ফটো গ্যালারিতে বিভিন্ন ঐতিহাসিক ছবি প্রদর্শন করা হয়।
ডাল্টন (একক)

ডাল্টন বা সমন্বিত পারমাণবিক ভর |(একক ভর পরিমাপের বিশেষ একটি একক,) রসায়ন ও পদার্থবিজ্ঞানে যার বহুল ব্যবহার রয়েছে। সাধারণত রাসায়নিক বন্ধনে আবদ্ধ নয়, স্থিতাবস্থায় এরূপ একটি কার্বন-১২ পরমাণুর ভরের ১/১২ অংশকে বলা হয় এক ডাল্টন। পারমাণবিক ভর ধ্রুবক যদি "m" হয়,তাহলে 
পরমাণু, অণু ও মৌলিক কণিকাগুলোর পরিমাপের জন্য পদার্থবিজ্ঞান ও রসায়নে ডাল্টন এককের বহুল ব্যবহার লক্ষ্য করা যায়। হিলিয়াম-৪ আইসোটোপের একটি পরমাণুর ভর ৪.০০২৬ ডাল্টন। এটি আইসোটোপটির একটি মৌলিক বৈশিষ্ট্য ও সকল আইসোটোপের ক্ষেত্রে পরমাণুর ভর একই। অ্যাসপিরিন বা অ্যাসিট্যালসাইলিক এসিডের (CHO) গড় আণবিক ভর ১৮০.১৫৭ ডাল্টন (প্রায়)। তবে ঠিক ১৮০.১৫৭ ডাল্টন আণবিক ভরবিশিষ্ট কোনো অ্যাসিটালসাইলিক অ্যাসিড অণু নেই। অ্যাসিটালসাইলিক অ্যাসিড অণুর ভরের দুইটি সাধারণ পরিমাপ হলো- ১৮০.০৪২২৮ ডাল্টন ও ১৮১.০৪৫৬৫ ডাল্টন।
প্রোটিন, নিউক্লিক এসিড সহ বিভিন্ন পলিমারের আণবিক ভর অনেক সময় কিলোডাল্টন ও মেগাডাল্টন এককে পরিমাপ করা হয়। যেমন, অন্যতম বৃহত্তম প্রোটিন টিটিনের আণবিক ভরের মান ৩ থেকে ৩.৭ মেগাডাল্টনের মধ্যে অবস্থিত। মানব জিনোমের ১ নং ক্রোমোজোমের ডিএনএ অণুর মাঝে ২৪.৯ কোটি ক্ষারক যুগল রয়েছে, যাদের প্রতিটির গড় ভর ৬৫০ ডাল্টন এবং মোট ভর ১৫৬ গিগাডাল্টন। 
মোল পদার্থ পরিমাপের একটি আন্তর্জাতিক একক। যদি কোনো পদার্থের এক মোলের গ্রামে পরিমাপকৃত ভর এর গঠনকারী পরমাণুর ডাল্টনে পরিমাপকৃত গড় ভরের মানের সমান। কোনো রাসায়নিক যৌগের মোলার ভর এর গড় আণবিক ভরের মানের সমান। উদাহরণস্বরূপ বলা যায়, এক অণু পানির গড় ভর ১৮.০১৫৩ ডাল্টন; আবার এক মোল পানির ভর ১৮.০১৫৩ গ্রাম। যদি কোনো প্রোটিন অণুর গড় ভর ৬৪ কিলোডাল্টন হয়, তাহলে এর মোলার ভর ৬৪ কেজি/মোল। তবে ২০১৯ সালের ২০ মে মোল এককের পুনঃসংজ্ঞায়নের ফলে মোল ও ডাল্টন এককের এই সমতা একেবারে নিখুঁত হয় না।
সাধারণত, ডাল্টন এককে পরমাণুর ভর পরমাণুর নিউক্লিওনসংখ্যার সমান না হলেও প্রায় কাছাকাছি। কোনো যৌগের ডাল্টন এককে ভর মোলার এককে এর অণুগুলোর ভরের সমষ্টির সমান। উদাহরণস্বরূপ বলা যায়, কার্বন-১২ পরমাণুর ডাল্টন এককে পারমাণবিক ভর ১২ ডাল্টন। আবার, এতে ছয়টি প্রোটন ও ছয়টি নিউট্রন রয়েছে। সুতরাং এর নিউক্লিওন সংখ্যা=৬+৬=১২। কিন্তু অণু/পরমাণু/কণিকার ভর পারমাণুর নিউক্লিয়াসের মধ্যে ক্রিয়ারত বন্ধনশক্তির কারণে পরিবর্তিত হতে পারে। তাই এই সমতা শুধু কার্বন-১২ পরমাণুর স্থিতাবস্থাতেই কাজ করবে। এই মান অন্যান্য পরমাণু কিংবা আইসোটোপের ক্ষেত্রে ভিন্ন হতে পারে। যেমন- প্রোটিয়ামের পারমাণবিক ভর ১.০০৭৮২৫০৩২২৪১(৯৪) ডাল্টন, মুক্ত নিউট্রন কণিকার ভর ১.০০৮৬৬৪৯১৫৯৫(৪৯) ডাল্টন ও ডিউটেরিয়াম পরমাণুর ভর ২.০১৪১০১৭৭৮১১৪(১২২) ডাল্টন। এই পার্থক্য বা ভরত্রুটি সাধারণত ০.১% এর কম হয়ে থাকে। ব্যতিক্রম হলো- হাইড্রোজেন-১ (প্রায় ০.৮%), হিলিয়াম-৩(০.৫%), লিথিয়াম (০.২৫%) ও বেরিলিয়াম (০.১৫%)।
ডাল্টন এককে প্রকাশিত পারমাণবিক ভরকে পরিমাপযোগ্য শক্তিতে রূপান্তরিত করা সম্ভব হয়। বিজ্ঞানন ও প্রযুক্তি-সম্পর্কিত তথ্য কমিটির (কোডাটা) সুপারিশকৃত মান নিম্নরূপ -
1.49241808560(45)×10−10 J
931.49410242(28) MeV
মেগাইলেকট্রন ভোল্ট এককে পরিমাপটি কণা পদার্থবিজ্ঞানে প্রায়ই ব্যবহার করা হয়।
বিশকেন্ত সংস্কৃতি

বিশকেন্ত সংস্কৃতি বা বেশকেন্ট সংস্কৃতি ব্রোঞ্জ যুগের শেষ দিকের দক্ষিণ তাজিকিস্তানের একটি প্রত্নতাত্ত্বিক সংস্কৃতি যা ১৭০০ - ১৫০০ খ্রীস্টপূর্বে গড়ে উঠেছিল। এর ব্যাপারে প্রাথমিকভাবে এই অঞ্চলে প্রাপ্ত কবরস্থানগুলি থেকে জানা যায় যা ভ্রাম্যমাণ পশুপালকেরা ব্যবহার করেছিলেন বলে মনে হয়।
বিশকেন্ত সংস্কৃতিকে সোয়াট সংস্কৃতির সম্ভাব্য পূর্বসূরী হিসাবে ভাবা হয় , যা উত্তর-পশ্চিম ভারতে ইন্দো-আর্য জনগোষ্ঠীর মানুষদের প্রাথমিক যাত্রার সাথে সম্পর্কিত বলে মনে হয়।
মানুয়েল পাসোস

মানুয়েল পাসোস গন্সালেস (; জন্ম: ১৭ মার্চ ১৯৩০ – ২৪ মে ২০১৯; মানুয়েল পাসোস নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় আতলেতিকো মাদ্রিদ এবং এলচের হয়ে একজন গোলরক্ষক হিসেবে খেলেছেন।
১৯৫১–৫২ মৌসুমে, স্পেনীয় ফুটবল ক্লাব সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন, যেখানে তিনি ২ মৌসুমে ২৬ ম্যাচে অংশগ্রহণ করেছেন। অতঃপর তিনি রিয়াল মাদ্রিদে যোগদান করেন, যেখানে এনরিকে ফের্নান্দেস বিওলার অধীনে তিনি রিয়াল মাদ্রিদের হয়ে একটি লা লিগা শিরোপা জয়লাভ করেছেন। রিয়াল মাদ্রিদের হয়ে ১ মৌসুমে ১৭টি ম্যাচে অংশগ্রহণ করার পর, এরকুলেসে যোগদান করেন। ১৯৫৫–৫৬ মৌসুমে, তিনি এরকুলেস হতে আতলেতিকো মাদ্রিদে যোগদান করেন, যেখানে তিনি ৭ মৌসুমে ১৪৬ ম্যাচে অংশগ্রহণ করেছেন। সর্বশেষ ১৯৬২–৬৩ মৌসুমে, তিনি আতলেতিকো মাদ্রিদ হতে এলচেতে যোগদান করেছিলেন, যেখানে তিনি ৭ মৌসুম অতিবাহিত করে অবসর গ্রহণ করেছেন।
মানুয়েল পাসোস ১৯৩০ সালের ১৭ই মার্চ তারিখে স্পেনের কাম্বাদোসে জন্মগ্রহণ করেছেন। ২০১৯ সালের ২৪শে মে তারিখে, ৮৯ বছর বয়সে তিনি মৃত্যুবরণ করেছেন।
লীলাবতী ভট্টাচার্য

লীলাবতী ভট্টাচার্য একজন খনিজবিদ, কেলাসবিজ্ঞানী এবং পদার্থবিজ্ঞানী। তিনি বিজ্ঞানী সত্যেন্দ্রনাথ বসুর সাথে পড়াশোনা করেছিলেন এবং ১৯৫১ সালে কলকাতা বিশ্ববিদ্যালয়ের রাজাবাজার বিজ্ঞান কলেজ ক্যাম্পাস থেকে পদার্থবিদ্যায় এমএসসি পাস করেন। লীলাবতী ভট্টাচার্য গাঠনিক কেলাসবিদ্যা, আলোক রূপান্তর পদ্ধতি, কম্পিউটার প্রোগ্রামিং, দশান্তর, কেলাসন গ্রোথ, ভূসংস্থান ইত্যাদি ক্ষেত্রে কাজ করেছেন। তিনি ভারতের ভূতাত্ত্বিক জরিপ বিভাগের জ্যেষ্ঠ খনিজবিদ হিসাবে দায়িত্ব পালন করেছিলেন এবং পরবর্তীকালে এর পরিচালক (খনিজ পদার্থবিজ্ঞান) হয়েছিলেন। তিনি শিব ব্রত ভট্টাচার্যের সাথে বিবাহবন্ধনে আবদ্ধ হয়েছিলেন এবং তার দুটি সন্তান রয়েছে।
স্প্রিং (যন্ত্র)

স্প্রিং হলো একটি স্থিতিস্থাপক বস্তু যা যান্ত্রিক শক্তি সঞ্চয় করে। স্প্রিং সাধারণত স্প্রিং ইস্পাত দিয়ে তৈরি হয়। অনেক ধরনের স্প্রিং আছে। নিয়মিত ব্যবহৃত স্প্রিং বলতে প্রায়শই কুণ্ডলী স্প্রিংকে বোঝায়।
স্প্রিং এর উপর প্রয়োগকৃত বলের উপর নির্ভর করে এদের শ্রেণিবিভাগ করা হয়: